qundao/data-zh-poetry huggingface dataset:
舟行
作者：王谌
朝代：宋

前面人家是画图，数间茅屋映菰蒲。濛笼云里群峰出，欸乃滩边一棹孤。岁熟农人还自乐，天晴水鸟竞相呼。绝怜两岸垂丝柳，比却来时一半枯。
舟行
作者：王谌
朝代：宋

前面人家是画图，数间茅屋映菰蒲。
蒙笼云裏羣峰出，欵乃滩边一棹孤。
岁熟农人还自乐，天晴水鸟竞相呼。
绝怜两岸垂丝柳，比却来时一半枯。
舟行即事
作者：王谌
朝代：宋

钓艇横溪水，渔罾搭槿篱。
年丰翁自乐，酒熟客先知。
凉吹生苹叶，斜阳恋竹枝。
苦吟浑未就，倚柂立移时。
舟行即事
作者：王谌
朝代：宋

钓艇横溪水，渔罾搭槿篱。年丰翁自乐，酒熟客先知。凉吹生蘋叶，斜阳恋竹枝。苦吟浑未就，倚柂立移时。
虎丘
作者：王谌
朝代：宋

五百年前吾祖宅，云孙从昔未曾经。
山藏古寺窗连碧，水绕平田稻正青。
台染夜云微带润，剑涵秋水尚余腥。
僧堂借得羊毛笔，自蘸寒泉写石屏。
虎丘
作者：王谌
朝代：宋

五百年前吾祖宅，云孙从昔未曾经。山藏古寺窗连碧，水绕平田稻正青。台染夜云微带润，剑涵秋水尚馀腥。僧堂借得羊毛笔，自蘸寒泉写石屏。
赠括苍季此翁
作者：王谌
朝代：宋

君来古括州，吴楚一节游。衣染匡庐碧，诗清雁荡秋。山行寻隐逸，野坐傲公侯。不欲携书献，文章生古愁。
赠括苍季此翁
作者：王谌
朝代：宋

君来古括州，吴楚一节游。
衣染匡庐碧，诗清雁荡秋。
山行寻隠逸，野坐傲公侯。
不欲携书献，文章生古愁。
赠笔工
作者：王谌
朝代：宋

试子玉簪笔，他工总不如。毫长宜贮墨，管净可抄书。汝自誇淮兔，吾犹注鲁鱼。鬓毛斑白尽，心折正缘渠。
赠笔工
作者：王谌
朝代：宋

试子玉簪笔，他工总不如。
毫长宜贮墨，管凈可抄书。
汝自夸淮兔，吾犹註鲁鱼。
鬓毛斑白尽，心折正缘渠。
赠茅也休
作者：王谌
朝代：宋

逢人说也休，举世任沉浮。清磬野云晓，素琴山月秋。诗材频料理，世事不经求。每向沧波上，时时戏鸭鸥。觌面祇谈道，知音不和诗。盈樽清竹叶，围坐古梅枝。煮茗云生鼎，抄糜雪满匙。张山山木落，何日又追随。
赠茅也休·其一
作者：王谌
朝代：宋
体裁：五言律诗

逢人说也休，举世任沉浮。清磬野云晓，素琴山月秋。诗材频料理，世事不经求。每向沧波上，时时戏鸭鸥。
赠茅也休·其二
作者：王谌
朝代：宋
体裁：五言律诗

觌面祇谈道，知音不和诗。盈樽清竹叶，围坐古梅枝。煮茗云生鼎，抄糜雪满匙。张山山木落，何日又追随。
过山家
作者：王谌
朝代：宋

此地知谁隐，当门列翠屏。栽花多是药，题壁半书经。栗鼠咀红果，山禽堕翠翎。峰头宜眺望，只欠小茅亭。
过山家
作者：王谌
朝代：宋

此地知谁隠，当门列翠屏。
栽花多是药，题壁半书经。
栗鼠咀红果，山禽堕翠翎。
峰头宜眺望，只欠小茅亭。
远出乍归
作者：王谌
朝代：宋
体裁：七言律诗

五旬行李经吴越，四月风光正惠夷。绿水悠悠晴脉脉，青条总总实离离。飞来何处双黄蝶，叫彻他山一子规。却把闲身成倦客，关心书几昼长时。
送墨与则上人
作者：王谌
朝代：宋

遣送书斋小净瓶，麝煤藏久带芳馨。难书八万四千偈，只写多心一卷经。
送墨与则上人
作者：王谌
朝代：宋

遣送书斋小浄瓶，麝煤藏久带芳馨。
难书八万四千偈，只写多心一卷经。
送薛端夫赴武学赴举
作者：王谌
朝代：宋

温然如美玉，文以武兼之。发镞妙穿的，挥毫不待思。行途多早气，参学已秋期。捷报重阳近，黄花汎一卮。
送薛端夫赴武学赴举
作者：王谌
朝代：宋

温然如美玉，文以武兼之。
发镞妙穿的，挥毫不待思。
行途多早气，参学已秋期。
捷报重阳近，黄花泛一巵。
道傍庙
作者：王谌
朝代：宋
体裁：五言律诗

荒祠存玉像，画壁剥苍苔。额古名难问，村空祭不来。乱鸦号古木，斗雀罥浮埃。犹有人求珓，西风动纸灰。
酬赵懒翁求墨
作者：王谌
朝代：宋
体裁：五言律诗

会面苦无因，缄书意亦勤。相望七十里，仅隔一重云。有句来求墨，得诗如见君。从知相忆梦，花下拟论文。
题云海亭
作者：王谌
朝代：宋

二十年前曾到此，重来又是晚春时。芦因水长全然短，山被云遮分外奇。渔艇添成古图画，雁行点破碧琉璃。布衣憔悴江湖客，闲倚栏干自觅诗。
题云海亭
作者：王谌
朝代：宋

二十年前曾到此，重来又是晚春时。
芦因水长全然短，山被云遮分外奇。
渔艇添成古图画，鴈行点破碧瑠璃。
布衣憔悴江湖客，闲倚栏干自觅诗。
题刘玉潭诗
作者：王谌
朝代：宋

万古玉潭水，君何独擅名。多应吟思苦，一似此泉清。山泽供高隐，江湖已著声。小诗拈未出，更欲与君评。
题刘玉潭诗
作者：王谌
朝代：宋

万古玉潭水，君何独擅名。
多应吟思苦，一似此泉清。
山泽供高隠，江湖已着声。
小诗拈未出，更欲与君评。
题褚道士雪巘诗卷
作者：王谌
朝代：宋

五言与七字，句句总清新。
但得诗囊富，何忧客路贫。
梅花一巘雪，瑶草半岩春。
着我司盟去，吟边养病身。
题褚道士雪巘诗卷
作者：王谌
朝代：宋

五言与七字，句句总清新。但得诗囊富，何忧客路贫。梅花一巘雪，瑶草半岩春。著我司盟去，吟边养病身。
题诗僧亚愚眉白集
作者：王谌
朝代：宋

向来已观集，今见自吟诗。天下有清论，僧中真白眉。淡如秋水净，浓比夏云奇。慎勿轻拈出，常人罕见知。
题诗僧亚愚眉白集
作者：王谌
朝代：宋

向来已观集，今见自吟诗。
天下有清论，僧中真白眉。
淡如秋水浄，浓比夏云奇。
慎勿轻拈出，常人罕见知。
饭罢
作者：王谌
朝代：宋

饭罢扣松关，襟怀分外宽。冻云深拥寺，寒濑浅鸣滩。苔剥碑文字，香萦古篆盘。寻春难著句，为怕起愁端。雪意犹商略，溪云半有无。短莎眠野犊，枯树点寒乌。牢落诗仍在，萧条岁已徂。过门人挽住，相倩写桃符。
饭罢·其一
作者：王谌
朝代：宋

饭罢扣松关，襟怀分外宽。
冻云深拥寺，寒濑浅鸣滩。
苔剥碑文字，香萦古篆盘。
寻春难着句，为怕起愁端。
饭罢·其一
作者：王谌
朝代：宋

饭罢扣松关，襟怀分外宽。冻云深拥寺，寒濑浅鸣滩。苔剥碑文字，香萦古篆盘。寻春难著句，为怕起愁端。
饭罢·其二
作者：王谌
朝代：宋
体裁：五言律诗

雪意犹商略，溪云半有无。短莎眠野犊，枯树点寒乌。牢落诗仍在，萧条岁已徂。过门人挽住，相倩写桃符。
黄雀
作者：王谌
朝代：宋

毕逋秦氏乌，差池吴宫燕。秦人挟弹巢若危，吴宫遗火巢空散。不知野田雀，终日茅檐角。卑栖俛啄蓬艾间，不畏鹰鹯与缯？。
黄雀
作者：王谌
朝代：宋
体裁：古风

毕逋秦氏乌，差池吴宫燕。秦人挟弹巢若危，吴宫遗火巢空散。不知野田雀，终日茅檐角。卑栖俛啄蓬艾间，不畏鹰鹯与缯�。
黄雀
作者：王谌
朝代：宋

毕逋秦氏乌，差池吴宫燕。
秦人挟弹巢若危，吴宫遗火巢空散。
不知野田雀，终日茅檐角。
卑栖俛啄蓬艾间，不畏鹰鹯与缯𥐊。
耆英会诗
作者：王谨言
朝代：宋

相印貂冠粲六符，华颠高会侍臣俱。
不将官职夸乡里，唯尚年龄入画图。
履道清欢追故事，竚瞻阴德见吁谟。
叨陪几杖真荣观，珪璧丛中问珷玞。
耆英会诗
作者：王谨言
朝代：宋

相印貂冠粲六符，华颠高会侍臣俱。
不将官职夸乡里，唯尚年龄入画图。
履道清欢追故事，竚瞻阴德见訏谟。
叨陪几杖真荣观。珪壁丛中问珷玞。
耆英会诗
作者：王谨言
朝代：宋

相印貂冠粲六符，华颠高会侍臣俱。不将官职誇乡里，唯尚年龄入画图。履道清欢追故事，伫瞻阴德见吁谟。叨陪几杖真荣观，圭璧丛中问珷玞。
书旅邸壁
作者：王谹
朝代：宋

雁外无书为客久，蛩边有梦到家多。
画堂玉佩萦云响，不及桃源欵乃歌。
书旅邸壁
作者：王谹
朝代：宋

雁外无书为客久，蛩边有梦到家多。画堂玉佩萦云响，不及桃源欸乃歌。
句
作者：王谹
朝代：宋

水清居士涧，景好天王刹。
句
作者：王谹
朝代：宋

水清居士涧，景好天王剎。
句
作者：王谹
朝代：宋

水清居士澗，景好天王剎。
書旅邸壁
作者：王谹
朝代：宋

雁外無書爲客久，蛩邊有夢到家多。
畫堂玉佩縈雲響，不及桃源欵乃歌。
詩一首
作者：王象祖
朝代：宋

臯夔周公佐中古，蕭曹房杜興漢唐。
因時因事修治效，不談道學亦何妨。
诗一首
作者：王象祖
朝代：宋
体裁：七言绝句

皋夔周公佐中古，萧曹房杜兴汉唐。因时因事修治效，不谈道学亦何妨。
句
作者：王貽永
朝代：宋

河朔雪深思愛月，并門春暖詠甘棠。
句
作者：王資仁
朝代：宋

三到澬州不賦詩，溪山應笑懶吟癡。
遊淡山巖
作者：王資仁
朝代：宋

淡山之景真尋幽，我來爲款窮冥搜。
嵌巖呀豁自呈露，天匠巧斲非人謀。
撐空突兀幾千仞，奇偉萬狀不可侔。
羣仙祕護人迹絕，元柳不到誰雕鎪。
惜無好語寫形似，歎息欲去仍遲留。
惟予六客信心賞，一洗萬古塵中游。
凈聖庵
作者：王賓
朝代：宋

樂道巖前沙路平，淡烟和月照人行。
林端仙館千山合，石罅靈泉一派清。
藴藻競嚴朝斗意，琳瑯惟聽步虛聲。
青書奏罷黄冠睡，獨有灘雷徹夜鳴。
過吳江
作者：王贄
朝代：宋

吳江秋水灌平湖，水闊煙深恨有餘。
因想季鷹當日事，歸來未必爲蓴鱸。
和知軍毛奎小洞天詩
作者：王贊
朝代：宋

使君賦佳什，筆壯過飛泉。
索遠尋幽地，求深訪洞天。
山巍雲脚歛，海極日頭偏。
景喜巖瞻石，臺虛釣隠船。
高人貪勝概，清海頼無旋。
擬把張槎泛，何妨謝屐穿。
心閑塵不染，客好景成妍。
去去迎三島，看看會七賢。
醉眠思石枕，緩步惜苔錢。
再約通宵飲，相邀秉燭椽。
石淙
作者：王贊
朝代：宋

磴道山巖下，茅楹竹樹中。
深潭魚可見，攢石路纔通。
坐聽潺湲碧，縣思爛熳紅。
平生丘壑志，覽此興何窮。
太湖石
作者：王贞白
朝代：宋
体裁：五言律诗

谁怜孤峭质，移在太湖心。出得风波外，任他池馆深。不同花逞艳，多愧竹垂阴。一片至坚操，那忧岁月侵。
句
作者：王贻永
朝代：宋

河朔雪深思爱月，并门春暖咏甘棠。
过吴江
作者：王贽
朝代：宋

吴江秋水灌平湖，水阔烟深恨有余。
因想季鹰当日事，归来未必为莼鲈。
过吴江
作者：王贽
朝代：宋

吴江秋水灌平湖，水阔烟深恨有馀。因想季鹰当日事，归来未必为莼鲈。
句
作者：王资仁
朝代：宋

三到滨州不赋诗，溪山应笑懒吟痴。
句
作者：王资仁
朝代：宋

三到澬州不赋诗，溪山应笑懒吟痴。
游淡山岩
作者：王资仁
朝代：宋

淡山之景真寻幽，我来为款穷冥搜。
嵌岩呀豁自呈露，天匠巧斲非人谋。
撑空突兀几仞，奇伟万状不可侔。
群仙秘护人迹绝，元柳不到谁雕锼。
惜无好语写形似，叹息欲去仍迟留。
惟予六客信心赏，一洗万古尘中游。
游淡山岩
作者：王资仁
朝代：宋

淡山之景真寻幽，我来为款穷冥搜。
嵌岩呀豁自呈露，天匠巧斲非人谋。
撑空突兀几千仞，奇伟万状不可侔。
羣仙秘护人迹绝，元柳不到谁雕锼。
惜无好语写形似，叹息欲去仍迟留。
惟予六客信心赏，一洗万古尘中游。
游淡山岩
作者：王资仁
朝代：宋

淡山之景真寻幽，我来为款穷冥搜。嵌岩呀豁自呈露，天匠巧斲非人谋。撑空突兀几千仞，奇伟万状不可侔。群仙秘护人迹绝，元柳不到谁雕锼。惜无好语写形似，叹息欲去仍迟留。惟予六客信心赏，一洗万古尘中游。
眼儿媚·凌寒低亚出墙枝
作者：王赏
朝代：宋
体裁：词

凌寒低亚出墙枝。孤瘦雪霜姿。岁华已晚，暗香幽艳，自与时违。化工放出江头路，沙水冷相宜。东风自此，别开红紫，是处芳菲。
和知军毛奎小洞天诗
作者：王赞
朝代：宋

使君赋佳什，笔壮过飞泉。索远寻幽地，求深访洞天。山巍云脚敛，海极日头偏。景喜岩瞻石，台虚钓隐船。高人贪胜概，清海赖无旋。拟把张槎泛，何妨谢屐穿。心闲尘不染，客好景成妍。去去迎三岛，看看会七贤。醉眠思石枕，缓步惜苔钱。再约通宵饮，相邀秉烛椽。
和知军毛奎小洞天诗
作者：王赞
朝代：宋

使君赋佳什，笔壮过飞泉。
索远寻幽地，求深访洞天。
山巍云脚敛，海极日头偏。
景喜岩瞻石，台虚钓隐船。
高人贪胜概，清海赖无旋。
拟把张槎泛，何妨谢屐穿。
心闲尘不梁，客好景成妍。
去去迎三岛，看看会七贤。
醉眠思石枕，缓步异苔钱。
再约通宵饮，相邀秉烛椽。
和知军毛奎小洞天诗
作者：王赞
朝代：宋

使君赋佳什，笔壮过飞泉。
索远寻幽地，求深访洞天。
山巍云脚敛，海极日头偏。
景喜岩瞻石，台虚钓隠船。
高人贪胜概，清海頼无旋。
拟把张槎泛，何妨谢屐穿。
心闲尘不染，客好景成妍。
去去迎三岛，看看会七贤。
醉眠思石枕，缓步惜苔钱。
再约通宵饮，相邀秉烛椽。
石淙
作者：王赞
朝代：宋

磴道山岩下，茅楹竹树中。深潭鱼可见，攒石路才通。坐听潺湲碧，县思烂熳红。平生丘壑志，览此兴何穷。
石淙
作者：王赞
朝代：宋

磴道山岩下，茅楹竹树中。
深潭鱼可见，攒石路纔通。
坐听潺湲碧，县思烂熳红。
平生丘壑志，览此兴何穷。
宿朝宗驛遊洞天 遊洞天四首 其一
作者：王越石
朝代：宋

靜然華燭扣靈關，雲路登尋過幾盤。
溪水定流何處去，一條沈碧練光寒。
宿朝宗驛遊洞天 遊洞天四首 其三
作者：王越石
朝代：宋

亂峰如展畫屏看，老蔓紆根虺鬥盤。
飛步尋真儘深處，乳花凝雪逼人寒。
宿朝宗驛遊洞天 遊洞天四首 其二
作者：王越石
朝代：宋

藥盆丹竈石床閒，龍虎當年向此盤。
雲馭久登天穴路，仙風依舊拂衣寒。
宿朝宗驛遊洞天 遊洞天四首 其四
作者：王越石
朝代：宋

清泉流急響珊珊，丹竈無煙玉石寒。
拂石坐來心慮息，氣清冰在玉精盤。
宿朝宗驛遊洞天·宿朝宗驛
作者：王越石
朝代：宋

炎洲望處雲南北，嶢闕歸時路屈盤。
喜得夜深清枕簟，月華斜白洞天寒。
宿朝宗驿游洞天 游洞天四首 其一
作者：王越石
朝代：宋
体裁：七言绝句

静然华烛扣灵关，云路登寻过几盘。溪水定流何处去，一条沈碧练光寒。
宿朝宗驿游洞天 游洞天四首 其三
作者：王越石
朝代：宋
体裁：七言绝句

乱峰如展画屏看，老蔓纡根虺斗盘。飞步寻真尽深处，乳花凝雪逼人寒。
宿朝宗驿游洞天 游洞天四首 其二
作者：王越石
朝代：宋
体裁：七言绝句

药盆丹灶石床閒，龙虎当年向此盘。云驭久登天穴路，仙风依旧拂衣寒。
宿朝宗驿游洞天 游洞天四首 其二
作者：王越石
朝代：宋

药盆丹竈石床閒，龙虎当年向此盘。
云驭久登天穴路，仙风依旧拂衣寒。
宿朝宗驿游洞天 游洞天四首 其四
作者：王越石
朝代：宋
体裁：七言绝句

清泉流急响珊珊，丹灶无烟玉石寒。拂石坐来心虑息，气清冰在玉精盘。
宿朝宗驿游洞天 游洞天四首 其四
作者：王越石
朝代：宋

清泉流急响珊珊，丹竈无烟玉石寒。
拂石坐来心虑息，气清冰在玉精盘。
宿朝宗驿游洞天·宿朝宗驿
作者：王越石
朝代：宋
体裁：七言绝句

炎洲望处云南北，峣阙归时路屈盘。喜得夜深清枕簟，月华斜白洞天寒。
宿朝宗驿游洞天·游洞天四首
作者：王越石
朝代：宋

静然华烛扣灵关，云路登寻过几盘。溪水定流何处去，一条沈碧练光寒。药盆丹灶石床閒，龙虎当年向此盘。云驭久登天穴路，仙风依旧拂衣寒。乱峰如展画屏看，老蔓纡根虺斗盘。飞步寻真尽深处，乳花凝雪逼人寒。清泉流急响珊珊，丹灶无烟玉石寒。拂石坐来心虑息，气清冰在玉精盘。
詩一首
作者：王軫
朝代：宋

南篇司馬青衫濕，北句郎官白髪生。
堪與江黄永傳唱，離騷經外此歌聲。
句·其一
作者：王輔
朝代：宋

山光水色兩依依。
句·其三
作者：王輔
朝代：宋

入堂無復見雙親，建此來寧似在神。
句·其二
作者：王輔
朝代：宋

莖抽銀線細，根結水晶寒。
洪巖山六題·仙人臺
作者：王輔世
朝代：宋

任峻我須上，更高人亦行。
神仙雖已往，咫尺是蓬瀛。
洪巖山六題·山風
作者：王輔世
朝代：宋

山露濕吾履，山風吹我衣。
白雲褰舉處，依約認崖扉。
洪巖山六題·石山雞
作者：王輔世
朝代：宋

山雞化爲石，錦翼已成藏。
俗類休爭食，吾心不爲粱。
洪巖山六題·石猴
作者：王輔世
朝代：宋

猿猴嘗學禪，立德固堅久。
能乘獅子遊，不爲獅子後。
洪巖山六題·石金剛
作者：王輔世
朝代：宋

天地應憐我，遺留鉅力神。
定須憑國手，神妙與傳真。
洪巖山六題·石門
作者：王輔世
朝代：宋

巖穴神仙宅，山門向嶺開。
時橫雲作鑰，怕有俗人來。
覽翠亭
作者：王輝
朝代：宋

亭倚古臺邊，環亭翠蔚然。
芝蘭深雨露，梧竹老風煙。
窗戶香霏濕，闌干爽氣連。
登臨忘世慮，逸興發林泉。
诗一首
作者：王轸
朝代：宋

南篇司马青衫湿，北句郎官白发生。堪与江黄永传唱，离骚经外此歌声。
诗一首
作者：王轸
朝代：宋

南篇司马青衫湿，北句郎官白髪生。
堪与江黄永传唱，离骚经外此歌声。
句
作者：王辅
朝代：宋

山光水色两依依。茎抽银线细，根结水晶寒。陟彼南山采。
句·其一
作者：王辅
朝代：宋

山光水色两依依。
句·其三
作者：王辅
朝代：宋

入堂无復见双亲，建此来宁似在神。
句·其二
作者：王辅
朝代：宋

茎抽银线细，根结水晶寒。
句·其四
作者：王辅
朝代：宋
体裁：句

陟彼南山采。
洪岩山六题 其二 石金刚
作者：王辅世
朝代：宋

天地应怜我，遗留钜力神。定须凭国手，神妙与传真。
洪岩山六题·仙人台
作者：王辅世
朝代：宋
体裁：五言绝句

任峻我须上，更高人亦行。神仙虽已往，咫尺是蓬瀛。
洪岩山六题·山风
作者：王辅世
朝代：宋
体裁：五言绝句

山露湿吾履，山风吹我衣。白云褰举处，依约认崖扉。
洪岩山六题·石山鸡
作者：王辅世
朝代：宋
体裁：五言绝句

山鸡化为石，锦翼已成藏。俗类休争食，吾心不为粱。
洪岩山六题·石猴
作者：王辅世
朝代：宋
体裁：五言绝句

猿猴尝学禅，立德固坚久。能乘狮子游，不为狮子后。
洪岩山六题·石金刚
作者：王辅世
朝代：宋

天地应怜我，遗留鉅力神。
定须凭国手，神妙与传真。
洪岩山六题·石门
作者：王辅世
朝代：宋
体裁：五言绝句

岩穴神仙宅，山门向岭开。时横云作钥，怕有俗人来。
洪岩山六题·石门
作者：王辅世
朝代：宋

岩穴神仙宅，山门向岭开。时横云作钥，怕有俗人来。天地应怜我，遗留钜力神。定须凭国手，神妙与传真。任峻我须上，更高人亦行。神仙虽已往，咫尺是蓬瀛。猿猴尝学禅，立德固坚久。能乘狮子游，不为狮子后。山露湿吾履，山风吹我衣。白云褰举处，依约认崖扉。山鸡化为石，锦翼已成藏。俗类休争食，吾心不为粱。
览翠亭
作者：王辉
朝代：宋
体裁：五言律诗

亭倚古台边，环亭翠蔚然。芝兰深雨露，梧竹老风烟。窗户香霏湿，阑干爽气连。登临忘世虑，逸兴发林泉。
凉轩
作者：王辟疆
朝代：宋
体裁：七言律诗

溪山环绕古城深，贤尹开轩日醉吟。大抵清虚虽得地，从来安静本由心。朝挥玉麈风生座，夜抚瑶琴月满襟。应笑陶潜种杨柳，五株门外不成阴。
涼軒
作者：王辟疆
朝代：宋

谿山環繞古城深，賢尹開軒日醉吟。
大抵清虛雖得地，從來安靜本由心。
朝揮玉麈風生座，夜撫瑤琴月滿襟。
應笑陶潛種楊柳，五株門外不成陰。
游嵩山联句
作者：王辟疆
朝代：宋

灵境中天秀，雄名古到今。位尊朝列岳，势重压千岑。静锁神仙宅，高盘宇宙心。孤棱标日月，绝仞倚戈坛。彩楝灵柯邃，层坛净刹深。民祈传觋语，国祀致君忱。碑古宇生字，堂虚画蠹金。山呼曾荐寿，神降即为霖。事怪涂山石，形端玉女砧。峰峦排翠玉，滩濑漱呜琴。蕙帐人谁继，金泥迹可寻。唐经藏宝妙，魏殿想銮音。云作他方雨，松连别院阴。谷泉长浸斗，顶路欲扪参。探穴魂潜动，扪萝力不禁。箕熊分蚁垤，伊洛认蹄涔。鸟道樵夫去，龙潭驿使临。众仙停羽驾，昔帝俨宸襟。选胜先看记，乘危可作箴。天门开四极，树品冠双林。灵药看苗斸，香醪挈榼斟。道宫庭不扫，学馆突无黔。垄麦风摇浪，溪淙石耸簪。杂花春烂漫，老木夜萧森。夕照河光接，晴岚塔影侵。深崖藏积雪，虚壑响幽禽。溪月寒澄霁，岩烟暮杳沈。寺桥横螮蝀，禅磬击谬琳。拂壁题新字，逢僧举旧吟。疲骖何处解，高阁在崎嵚。
游嵩山联句
作者：王辟疆
朝代：宋

灵境中天秀，雄名古到今。
位尊朝列岳，势重压千岑。
静锁神仙宅，高盘宇宙心。
孤棱标日月，绝仞倚戈坛。
彩楝灵柯邃，层坛净刹深。
民祈传觋语，国祀致君比。
碑古宇生字，堂虚画蠹金。
山呼曾荐寿，神降即为霖。
事怪涂山石，形端玉女砧。
峰峦排翠玉，滩濑漱呜琴。
蕙帐人谁继，金泥迹可寻。
唐经藏宝妙，魏殿想銮音。
云作他方雨，松连别院阴。
谷泉长浸斗，顶路欲扪参。
探穴魂潜动，扪萝力不禁。
箕熊分蚁垤，伊洛认蹄涔。
鸟道樵夫去，龙潭驿使临。
众仙停羽驾，昔帝俨宸襟。
选胜先看记，乘危可作箴。
天门开四极，树品冠双林。
灵药看苗斸，香醪挈榼斟。
道宫庭不扫，学馆突无黔。
垄麦风摇浪，溪淙石耸簪。
杂花春烂漫，老木夜萧森。
夕照河光接，晴岚塔影侵。
深崖藏积雪，虚壑响幽禽。
溪月寒澄霁，岩烟暮杳沈。
寺桥横螮东，禅磬击谬琳。
拂壁题新字，逢僧举旧吟。
疲骖何处解，高阁在崎嵌。
留題淡山巖
作者：王辟疆
朝代：宋

洞府深沉別有天，石門相貫碧孱顔。
鑿開混沌千年竅，坼破蓬萊一朵山。
日玩嵌空僧不厭，時探幽怪客忘還。
若教元子當初到，肯使朝陽播世間。
留题淡山岩
作者：王辟疆
朝代：宋
体裁：七言律诗

洞府深沉别有天，石门相贯碧孱颜。凿开混沌千年窍，坼破蓬莱一朵山。日玩嵌空僧不厌，时探幽怪客忘还。若教元子当初到，肯使朝阳播世间。
遊嵩山聯句
作者：王辟疆
朝代：宋

靈境中天秀，雄名古到今。
位尊朝列嶽，勢重壓千岑。
靜鎖神仙宅，高盤宇宙心。
孤棱標日月，絕仞倚戈壇。
彩楝靈柯邃，層壇淨刹深。
民祈傳覡語，國祀致君比。
碑古宇生字，堂虛畫蠹金。
山呼曾薦壽，神降即爲霖。
事怪塗山石，形端玉女砧。
峰巒排翠玉，灘瀨漱嗚琴。
蕙帳人誰繼，金泥跡可尋。
唐經藏寶妙，魏殿想鑾音。
雲作他方雨，松連別院陰。
谷泉長浸斗，頂路欲捫參。
探穴魂潛動，捫蘿力不禁。
箕熊分蟻垤，伊洛認蹄涔。
鳥道樵夫去，龍潭驛使臨。
眾仙停羽駕，昔帝儼宸襟。
選勝先看記，乘危可作箴。
天門開四極，樹品冠雙林。
靈藥看苗斸，香醪挈榼斟。
道宮庭不掃，學館突無黔。
壟麥風搖浪，溪淙石聳簪。
雜花春爛漫，老木夜蕭森。
夕照河光接，晴嵐塔影侵。
深崖藏積雪，虛壑響幽禽。
溪月寒澄霽，巖煙暮杳沈。
寺橋橫螮東，禪磬擊謬琳。
拂壁題新字，逢僧舉舊吟。
疲驂何處解，高閣在崎嵌。
句
作者：王过
朝代：宋

寄语往来荆广客，鬼门前在郁林西。
句
作者：王过
朝代：宋

心存北阙驰魂梦，身渐东归出鬼关。危亭北据水南流，槛外频来海上舟。
句·其一
作者：王过
朝代：宋

心存北阙驰魂梦，身渐东归出鬼关。
句·其三
作者：王过
朝代：宋

寄语往来荆广客，鬼门关在鬰林西。
句·其二
作者：王过
朝代：宋

危亭北据水南流，槛外频来海上舟。
诗一首
作者：王过
朝代：宋
体裁：七言绝句

荔子雨晴红点点，葡萄江涨绿流流。梦魂不啻三千里，倦翮难胜九万风。
春日田园杂兴
作者：王进之
朝代：宋

东君私我此闲身，脱欲青衫野服更。
桑可以丝麻可贵，麦宜续食韭宜羹。
分甘垄上耕云隐，梦不湖边拾翠行。
物意岂知沧海变，晓风依旧语流莺。
春日田园杂兴
作者：王进之
朝代：宋

桑田沧海岁兴亡，几几东风自扇扬。
细麦新秧随意长，闲花幽草为谁芳。
午桥萧散名千古，金谷繁华梦一场。
满眼春愁禁不得，数声啼鸟在斜阳。
春日田园杂兴二首
作者：王进之
朝代：宋

桑田沧海几兴亡，岁岁东风自扇扬。细麦新秧随意长，闲花幽草为谁芳。午桥萧散名千古，金谷繁华梦一场。满眼春愁禁不得，数声啼鸟在斜阳。东君私我此闲身，脱却青衫野服更。桑可以丝麻可绩，麦宜续食韭宜羹。分甘垄上耕云隐，梦不湖边拾翠行。物意岂知沧海变，晓风依旧语流莺。
春日田园杂兴二首·其一
作者：王进之
朝代：宋
体裁：七言律诗

桑田沧海几兴亡，岁岁东风自扇扬。细麦新秧随意长，闲花幽草为谁芳。午桥萧散名千古，金谷繁华梦一场。满眼春愁禁不得，数声啼鸟在斜阳。
春日田园杂兴二首·其二
作者：王进之
朝代：宋

东君私我此闲身，脱却青衫野服更。桑可以丝麻可绩，麦宜续食韭宜羹。分甘垄上耕云隐，梦不湖边拾翠行。物意岂知沧海变，晓风依旧语流莺。
春日田园杂兴二首·其二
作者：王进之
朝代：宋

东君私我此闲身，脱却青衫野服更。
桑可以丝麻可绩，麦宜续食韭宜羹。
分甘垄上耕云隠，梦不湖边拾翠行。
物意岂知沧海变，晓风依旧语流鶑。
題龍隠巖
作者：王迤祖
朝代：宋

龍蟠此地不知年，飛去穿成萬仞淵。
霖雨四方今欲遍，後人空自想蜿蜒。
题龙隠岩
作者：王迤祖
朝代：宋
体裁：七言绝句

龙蟠此地不知年，飞去穿成万仞渊。霖雨四方今欲遍，后人空自想蜿蜒。
游虎邱
作者：王述
朝代：宋
体裁：五言律诗

寻胜招提去，追随李郭舟。水云迷远日，烟景变新秋。大惬幽人赏，应忘倦客愁。归来须及晚，初月在山头。
游虎邱
作者：王述
朝代：宋

尋勝招提去，追隨李郭舟。
水雲迷遠日，烟景變新秋。
大愜幽人賞，應忘倦客愁。
歸來須及晚，初月在山頭。
富沙
作者：王逨
朝代：宋
体裁：五言绝句

忽惊羁旅身，已落富沙湾。江海旧茅屋，遥岑带潺湲。
富沙
作者：王逨
朝代：宋

忽驚羈旅身，已落富沙灣。
江海舊茅屋，遥岑带潺湲。
春日田園雜興二首·其一
作者：王進之
朝代：宋

桑田滄海幾興亡，歲歲東風自扇揚。
細麥新秧隨意長，閑花幽草爲誰芳。
午橋蕭散名千古，金谷繁華夢一場。
滿眼春愁禁不得，數聲啼鳥在斜陽。
春日田園雜興二首·其二
作者：王進之
朝代：宋

東君私我此閑身，脫却青衫野服更。
桑可以絲麻可績，麥宜續食韭宜羹。
分甘壟上耕雲隠，夢不湖邊拾翠行。
物意豈知滄海變，曉風依舊語流鶑。
万山寺
作者：王逵
朝代：宋
体裁：五言律诗

众状皆穷险，兹形独擅方。坦夷中砥砺，端正外青苍。上帝围棋局，炎君避暑床。回嗟太行路，更近利名场。
上巳游东禅诗
作者：王逵
朝代：宋
体裁：五言律诗

紫陌破清晨，雕鞍映画轮。因修洛阳禊，重忆永和春。锦绣荀香度，楼台梵宇新。忙中得闲暇，来见解空人。
上巳遊東禪詩
作者：王逵
朝代：宋

紫陌破清晨，雕鞍映畫輪。
因修洛陽禊，重憶永和春。
錦繡荀香度，樓臺梵宇新。
忙中得閑暇，來見解空人。
中元燕百丈小楼诗
作者：王逵
朝代：宋
体裁：七言绝句

薛老峰南更近西，小楼高阁与云齐。中山酒熟中元节，归去从他醉似泥。
中元燕百丈小樓詩
作者：王逵
朝代：宋

薛老峰南更近西，小樓高閣與雲齊。
中山酒熟中元節，歸去從他醉似泥。
冲虚宫
作者：王逵
朝代：宋
体裁：五言律诗

修炼曾君些，传闻固异常。坛留皂筴树，人去白云乡。龟得胎中息，神藏肘后方。辽东鹤未返，华表夜苍苍。
句
作者：王逵
朝代：宋

下临广陌三条阔，斜倚危楼百尺高。
句
作者：王逵
朝代：宋

下臨廣陌三條闊，斜倚危樓百尺高。
嘲苗振
作者：王逵
朝代：宋

伯起雄豪世莫偕，官高祿重富於財。
田從汶上天生出，堂自明州地架來。
十隻畫船風破浪，兩行紅粉夜傳杯。
自憐憔悴東鄰叟，草舍茅簷真可咍。
嘲苗振
作者：王逵
朝代：宋

伯起雄豪世莫偕，官高禄重富于财。田从汶上天生出，堂自明州地架来。十只画船风破浪，两行红粉夜传杯。自怜憔悴东邻叟，草舍茅檐真可咍。
嘲苗振
作者：王逵
朝代：宋

伯起雄豪世莫偕，官高禄重富于财。
田从汶上天生出，堂自明州地架来。
十隻画船风破浪，两行红粉夜传杯。
自怜憔悴东邻叟，草舍茅檐真可咍。
沖虛宮
作者：王逵
朝代：宋

修煉曾君些，傳聞固異常。
壇留皂筴樹，人去白雲鄉。
龜得胎中息，神藏肘後方。
遼東鶴未返，華表夜蒼蒼。
萬山寺
作者：王逵
朝代：宋

衆狀皆窮險，茲形獨擅方。
坦夷中砥礪，端正外青蒼。
上帝圍棋局，炎君避暑牀。
回嗟太行路，更近利名場。
釣臺
作者：王逵
朝代：宋

一句能通萬世情，若非高位即嘉聲。
如何自古留題者，不悟嚴光解釣名。
钓台
作者：王逵
朝代：宋
体裁：七言绝句

一句能通万世情，若非高位即嘉声。如何自古留题者，不悟严光解钓名。
鳌顶峰
作者：王逵
朝代：宋

眼看沧海近，身与白云高。回影连三岛，盘根压六鳌。
鳌顶峰
作者：王逵
朝代：宋

眼看沧海近，身与白云高。
迴影连三岛，盘根压六鳌。
鼇頂峰
作者：王逵
朝代：宋

眼看滄海近，身與白雲高。
迴影連三島，盤根壓六鼇。
句
作者：王逸
朝代：宋

他年館閣同遊處，榮路方蹤繼二孫。
句
作者：王逸
朝代：宋
体裁：句

他年馆阁同游处，荣路方踪继二孙。
句
作者：王逸民
朝代：宋

我生不背佛，而自外道取。
中秋飲鳳凰臺上
作者：王遂
朝代：宋

天上十分月，人間一半秋。
笙歌傳小寨，燈火認層樓。
酒怕初斟滿，碁欣未了收。
分明渾似水，只是欠雙鷗。
中秋饮凤凰台上
作者：王遂
朝代：宋

天上十分月，人间一半秋。笙歌传小寨，灯火认层楼。酒怕初斟满，棋欣未了收。分明浑似水，只是欠双鸥。
中秋饮凤凰台上
作者：王遂
朝代：宋

天上十分月，人间一半秋。
笙歌传小寨，灯火认层楼。
酒怕初斟满，碁欣未了收。
分明浑似水，只是欠双鸥。
以台柑寄漫塘報以詩用韵謝之
作者：王遂
朝代：宋

屈平作頌獨稱渠，曾比西山立懦夫。
君子得輿知有待，高林碩果未嘗無。
以台柑寄漫塘报以诗用韵谢之
作者：王遂
朝代：宋
体裁：七言绝句

屈平作颂独称渠，曾比西山立懦夫。君子得舆知有待，高林硕果未尝无。
会平江两倅六邑宰
作者：王遂
朝代：宋

守令张官本为民，恫{疒众}无异切吾身。
但令六县皆朱邑，何必黄堂有信臣。
田里要须兴孝弟，闾阎谨勿致嚬呻。
与君共举一杯酒，化作人家点点春。
会平江两倅六邑宰
作者：王遂
朝代：宋

守令张官本为民，恫■无异切吾身。但令六县皆朱邑，何必黄堂有信臣。田里要须兴孝弟，闾阎谨勿致嚬呻。与君共举一杯酒，化作人家点点春。
会徐侍郎蔡提举
作者：王遂
朝代：宋

初度曾同岁摄提，德虽不竞得年齐。
徐卿鸾凤今标准，蔡令埙箎旧品题。
西府十连新眷遇，北园三径共提携。
丈夫出处无他愿，但欲长歌归去兮。
会徐侍郎蔡提举
作者：王遂
朝代：宋

初度曾同岁摄提，德虽不竞得年齐。徐卿鸾凤今标准，蔡令埙篪旧品题。西府十连新眷遇，北园三径共提携。丈夫出处无他愿，但欲长歌归去兮。
凤凰台
作者：王遂
朝代：宋
体裁：七言绝句

天连宫阙云烟湿，地接淮山日月低。不知何处两黄鹄，飞向白云云外归。
口伐
作者：王遂
朝代：宋

口伐归来战马闲，诗书只守一编残。
治安策裏多流涕，莫作兴亡异代看。
口伐
作者：王遂
朝代：宋

口伐归来战马闲，诗书只守一编残。治安策里多流涕，莫作兴亡异代看。
口伐
作者：王遂
朝代：宋

口伐歸來戰馬閑，詩書只守一編殘。
治安策裏多流涕，莫作興亡異代看。
吳大帝廟
作者：王遂
朝代：宋

曾是東南第一王，眼看此地六興亡。
東緣有酒登京口，西爲無魚憶武昌。
非復虎臣陪殿上，空餘猩鬼泣祠旁。
何年並建琅玡廟，共對淮山草木長。
吴大帝庙
作者：王遂
朝代：宋

曾是东南第一王，眼看此地六兴亡。东缘有酒登京口，西为无鱼忆武昌。非复虎臣陪殿上，空馀猩鬼泣祠旁。何年并建琅玡庙，共对淮山草木长。
吴大帝庙
作者：王遂
朝代：宋

曾是东南第一王，眼看此地六兴亡。
东缘有酒登京口，西为无鱼忆武昌。
非復虎臣陪殿上，空余猩鬼泣祠旁。
何年并建琅玡庙，共对淮山草木长。
堂后梅
作者：王遂
朝代：宋
体裁：七言绝句

阿母亲栽白玉堂，分明雪色变青黄。不须徙倚横枝看，留作江南第一香。
堂後梅
作者：王遂
朝代：宋

阿母親栽白玉堂，分明雪色變青黄。
不須徙倚橫枝看，留作江南第一香。
夜宿梅山寺
作者：王遂
朝代：宋

山寺逢晚秋，郊原带雨余。
禾收将有耳，民病化为鱼。
阴沴何当扫，兵氛苦未除。
岂无吴市隠，封事至公车。
夜宿梅山寺
作者：王遂
朝代：宋

山寺逢晚秋，郊原带雨餘。
禾收將有耳，民病化爲魚。
陰沴何當掃，兵氛苦未除。
豈無吳市隠，封事至公車。
夜宿梅山寺
作者：王遂
朝代：宋

山寺逢晚秋，郊原带雨馀。禾收将有耳，民病化为鱼。阴沴何当扫，兵氛苦未除。岂无吴市隐，封事至公车。
夜宿鎮城寺
作者：王遂
朝代：宋

風挾潮頭上，雷將雨脚俱。
天應念民物，地得限江湖。
鑿堰流平未，頹堤浪入無。
不眠頻問曉，白欲上人鬚。
夜宿镇城寺
作者：王遂
朝代：宋

风挟潮头上，雷将雨脚俱。天应念民物，地得限江湖。凿堰流平未，颓堤浪入无。不眠频问晓，白欲上人须。
夜宿镇城寺
作者：王遂
朝代：宋

风挟潮头上，雷将雨脚俱。
天应念民物，地得限江湖。
凿堰流平未，颓堤浪入无。
不眠频问晓，白欲上人鬚。
宁考神御奉安原庙
作者：王遂
朝代：宋

经旬风雨陡新晴，一夜蟾光直到明。清晓衣冠原庙去，分明眷佑似平生。卤簿萧萧鼓吹鸣，属车前导乘舆轻。□□殿里朱门閟，无复传呼辇路声。太室祼将严体荐，景灵朝献荐牙盘。九重黼坐盘盂固，四海苍生奠枕安。俭慈三十一年主，已不自知其至尊。时向道傍逢故老，但能垂泪不能言。禁殿薰风传赐敕，宫门晓日缓催班。小臣未报君恩重，耿耿孤君入梦间。
宁考神御奉安原庙·其一
作者：王遂
朝代：宋
体裁：七言绝句

经旬风雨陡新晴，一夜蟾光直到明。清晓衣冠原庙去，分明眷佑似平生。
宁考神御奉安原庙·其三
作者：王遂
朝代：宋
体裁：七言绝句

太室祼将严体荐，景灵朝献荐牙盘。九重黼坐盘盂固，四海苍生奠枕安。
宁考神御奉安原庙·其二
作者：王遂
朝代：宋

卤簿萧萧鼓吹鸣，属车前导乘舆轻。
□□殿裏朱门閟，无復传呼辇路声。
宁考神御奉安原庙·其二
作者：王遂
朝代：宋

卤簿萧萧鼓吹鸣，属车前导乘舆轻。□□殿里朱门閟，无复传呼辇路声。
宁考神御奉安原庙·其五
作者：王遂
朝代：宋

禁殿熏风传赐敕，宫门晓日缓催班。
小臣未报君恩重，耿耿孤君入梦间。
宁考神御奉安原庙·其五
作者：王遂
朝代：宋

禁殿薰风传赐敕，宫门晓日缓催班。小臣未报君恩重，耿耿孤君入梦间。
宁考神御奉安原庙·其四
作者：王遂
朝代：宋
体裁：七言绝句

俭慈三十一年主，已不自知其至尊。时向道傍逢故老，但能垂泪不能言。
宛陵道院成用吳尚書韵·其一
作者：王遂
朝代：宋

儷然位望亞陪京，大作山川小作城。
堡障百年寬北顧，耕桑千里慶西成。
和風溫若生庭戶，明月飛來入棟楹。
道院依然無一事，只須空洞養心誠。
宛陵道院成用吳尚書韵·其二
作者：王遂
朝代：宋

傳街軋軋度車聲，夾道翩翩共雁行。
色養正須誇獨樂，真廉何得似雙清。
便當坐進傳吾道，何必求爲身後名。
大字已煩呵妙手，一犂依舊作勝氓。
宛陵道院成用吴尚书韵
作者：王遂
朝代：宋

俪然位望亚陪京，大作山川小作城。堡障百年宽北顾，耕桑千里庆西成。和风温若生庭户，明月飞来入栋楹。道院依然无一事，只须空洞养心诚。传街轧轧度车声，夹道翩翩共雁行。色养正须誇独乐，真廉何得似双清。便当坐进传吾道，何必求为身后名。大字已烦呵妙手，一犁依旧作胜氓。
宛陵道院成用吴尚书韵·其一
作者：王遂
朝代：宋
体裁：七言律诗

俪然位望亚陪京，大作山川小作城。堡障百年宽北顾，耕桑千里庆西成。和风温若生庭户，明月飞来入栋楹。道院依然无一事，只须空洞养心诚。
宛陵道院成用吴尚书韵·其二
作者：王遂
朝代：宋

传街轧轧度车声，夹道翩翩共雁行。
色养正须夸独乐，真廉何得似双清。
便当坐进传吾道，何必求为身后名。
大字已烦呵妙手，一犂依旧作胜氓。
宛陵道院成用吴尚书韵·其二
作者：王遂
朝代：宋

传街轧轧度车声，夹道翩翩共雁行。色养正须誇独乐，真廉何得似双清。便当坐进传吾道，何必求为身后名。大字已烦呵妙手，一犁依旧作胜氓。
寄九江宗族
作者：王遂
朝代：宋

手劚三茅印月痕，却思庐麓接云根。
便将百战开勋业，何似丹心遗子孙。
行尽义丰思古迹，旧曾敷浅出高原。
因思百事俱闲外，惟有人间道最尊。
寄九江宗族
作者：王遂
朝代：宋

手劚三茅印月痕，却思廬麓接雲根。
便將百戰開勳業，何似丹心遺子孫。
行盡義豐思古跡，舊曾敷淺出高原。
因思百事俱閑外，惟有人間道最尊。
寄九江宗族
作者：王遂
朝代：宋

手斸三茅印月痕，却思庐麓接云根。便将百战开勋业，何似丹心遗子孙。行尽义丰思古迹，旧曾敷浅出高原。因思百事俱闲外，惟有人间道最尊。
寄刘后村王臞轩
作者：王遂
朝代：宋
体裁：七言律诗

君子仁柔义也刚，须知自胜乃为强。书因雁断疑天远，诗带梅来特地香。一鹗先从云外去，四鸿宁久橘中藏。圣朝出处非无意，衣锦何由恋故乡。
寄劉後村王臞軒
作者：王遂
朝代：宋

君子仁柔義也剛，須知自勝乃爲强。
書因雁斷疑天遠，詩带梅來特地香。
一鶚先從雲外去，四鴻寧久橘中藏。
聖朝出處非無意，衣錦何由戀故鄉。
寄呈飯牛翁
作者：王遂
朝代：宋

早計關防意氣觕，莫教露盡草頭枯。
芒寒甯戚謳歌怨，色自涪翁牧養圖。
露地相忘無踐稼，縣官雖巧不催租。
時人欲識其中趣，山木巃嵷夜氣蘇。
寄呈饭牛翁
作者：王遂
朝代：宋
体裁：七言律诗

早计关防意气觕，莫教露尽草头枯。芒寒宁戚讴歌怨，色自涪翁牧养图。露地相忘无践稼，县官虽巧不催租。时人欲识其中趣，山木巃嵷夜气苏。
寄昭武諸友
作者：王遂
朝代：宋

荆州得士一人半，信矣苻堅取太多。
汗馬已先馳峻坂，冥鴻猶有避雲羅。
本心皎日千年在，外物青天一鳥過。
別後令名俱日起，倦予晞髮向山阿。
寄昭武诸友
作者：王遂
朝代：宋

荆州得士一人半，信矣苻坚取太多。汗马已先驰峻坂，冥鸿犹有避云罗。本心皎日千年在，外物青天一鸟过。别后令名俱日起，倦予晞发向山阿。
寄昭武诸友
作者：王遂
朝代：宋

荆州得士一人半，信矣苻坚取太多。
汗马已先驰峻坂，冥鸿犹有避云罗。
本心皎日千年在，外物青天一鸟过。
别后令名俱日起，倦予晞髮向山阿。
寄聪自闻
作者：王遂
朝代：宋

参天定林木，无地妙高台。每忆金陵去，谁同玉局来。乾坤新润泽，河洛久风埃。十里南州路，荷香独棹回。
寄聪自闻
作者：王遂
朝代：宋

参天定林木，无地妙高台。
每忆金陵去，谁同玉局来。
干坤新润泽，河洛久风埃。
十里南州路，荷香独棹回。
寄聰自聞
作者：王遂
朝代：宋

參天定林木，無地妙高臺。
每憶金陵去，誰同玉局來。
乾坤新潤澤，河洛久風埃。
十里南州路，荷香獨棹回。
寧考神御奉安原廟·其一
作者：王遂
朝代：宋

經旬風雨陡新晴，一夜蟾光直到明。
清曉衣冠原廟去，分明眷佑似平生。
寧考神御奉安原廟·其三
作者：王遂
朝代：宋

太室祼將嚴體薦，景靈朝獻薦牙盤。
九重黼坐盤盂固，四海蒼生奠枕安。
寧考神御奉安原廟·其二
作者：王遂
朝代：宋

鹵簿蕭蕭鼓吹鳴，屬車前導乘輿輕。
□□殿裏朱門閟，無復傳呼輦路聲。
寧考神御奉安原廟·其五
作者：王遂
朝代：宋

禁殿薰風傳賜敕，宮門曉日緩催班。
小臣未報君恩重，耿耿孤君入夢間。
寧考神御奉安原廟·其四
作者：王遂
朝代：宋

儉慈三十一年主，已不自知其至尊。
時向道傍逢故老，但能垂淚不能言。
戏题胡淡庵谏和书后
作者：王遂
朝代：宋
体裁：七言绝句

溪翁死后谏书焚，怪得和戎近有孙。寄语岳家新宰士，当时谢表几行存。
戲題胡淡菴諫和書後
作者：王遂
朝代：宋

溪翁死後諫書焚，怪得和戎近有孫。
寄語岳家新宰士，當時謝表幾行存。
敬亭山检受御书
作者：王遂
朝代：宋
体裁：七言律诗

晋宋风流自不凡，天令此地为回环。市藏白水风烟外，路入高林紫翠间。字炳日星摇翰墨，敬存铭刻在心颜。须知太守缘民乐，来岁勤农在此山。
敬亭山檢受御書
作者：王遂
朝代：宋

晉宋風流自不凡，天令此地爲回環。
市藏白水風煙外，路入高林紫翠間。
字炳日星摇翰墨，敬存銘刻在心顔。
須知太守緣民樂，來歲勤農在此山。
方丈壁讀胡邦衡書草
作者：王遂
朝代：宋

僧房高揭諫和書，知是高人意不虛。
我亦今年三十七，閉門畏禍獨何如。
方丈壁读胡邦衡书草
作者：王遂
朝代：宋
体裁：七言绝句

僧房高揭谏和书，知是高人意不虚。我亦今年三十七，闭门畏祸独何如。
會平江兩倅六邑宰
作者：王遂
朝代：宋

守令張官本爲民，恫{疒眾}無異切吾身。
但令六縣皆朱邑，何必黄堂有信臣。
田里要須興孝弟，閭閻謹勿致嚬呻。
與君共舉一盃酒，化作人家點點春。
會徐侍郎蔡提舉
作者：王遂
朝代：宋

初度曾同歲攝提，德雖不競得年齊。
徐卿鸞鳳今標準，蔡令壎箎舊品題。
西府十連新眷遇，北園三徑共提携。
丈夫出處無他願，但欲長歌歸去兮。
木犀答二吳書·其一
作者：王遂
朝代：宋

過盡人間百草芳，尚留寒菊對風光。
月華已下中天白，香樹初摇滿院凉。
金粟遠看千尺影，犀皮近種百年香。
聖朝二桂真雙玉，王謝猶當著紫囊。
木犀答二吳書·其二
作者：王遂
朝代：宋

月窟何因左右探，猶容坐客競躋攀。
渾疑移種從天上，又似分香入酒間。
每爲高秋成感慨，却□清味得幽閑。
先生燕坐真奇絕，願作淮南庾子山。
木犀答二吴书
作者：王遂
朝代：宋

过尽人间百草芳，尚留寒菊对风光。月华已下中天白，香树初摇满院凉。金粟远看千尺影，犀皮近种百年香。圣朝二桂真双玉，王谢犹当著紫囊。月窟何因左右探，犹容坐客竞跻攀。浑疑移种从天上，又似分香入酒间。每为高秋成感慨，却□清味得幽闲。先生燕坐真奇绝，愿作淮南庾子山。
木犀答二吴书·其一
作者：王遂
朝代：宋

过尽人间百草芳，尚留寒菊对风光。
月华已下中天白，香树初摇满院凉。
金粟远看千尺影，犀皮近种百年香。
圣朝二桂真双玉，王谢犹当着紫囊。
木犀答二吴书·其一
作者：王遂
朝代：宋

过尽人间百草芳，尚留寒菊对风光。月华已下中天白，香树初摇满院凉。金粟远看千尺影，犀皮近种百年香。圣朝二桂真双玉，王谢犹当著紫囊。
木犀答二吴书·其二
作者：王遂
朝代：宋
体裁：七言律诗

月窟何因左右探，犹容坐客竞跻攀。浑疑移种从天上，又似分香入酒间。每为高秋成感慨，却□清味得幽闲。先生燕坐真奇绝，愿作淮南庾子山。
枕上聞鐘
作者：王遂
朝代：宋

南來聽是保寧鍾，鍾送風來風送鍾。
氣只與聲無間斷，此心何况與人同。
枕上闻钟
作者：王遂
朝代：宋
体裁：七言绝句

南来听是保宁钟，钟送风来风送钟。气只与声无间断，此心何况与人同。
牛渚曲
作者：王遂
朝代：宋

岷江赴东海，牛渚镇中流。古来济渡处，落日迷沧洲。江东名胜士，清谈付悠悠。氛埃更五闰，毒烈遍九州。六龙起当天，爝火不敢留。长绳系佛塔，铁缆济王舟。执玉朝群后，职方登九丘。民生三代后，不数李与刘。太平二百年，内宁忘外忧。一马飞渡江，王气东南浮。谁为逆胡计，敢作明神羞。饮水昧佛狸，投鞭效坚头。萧萧杨林渡，寒日风飕飗。烟雨出蒙冲，霜雪挥戈矛。夜半虏帐惊，明日无胡酋。笑谈折樽俎，心胆落毡裘。诸夷戒谋夏，三边罢防秋。时从老校问，吃吃谈不休。创业道何盛，中兴德几侔。禹绩渺千载，武功待人收。天方厌此虏，吾忍忘其仇。偷安固大患，幸胜非良筹。外防固难弛，内政何当修。两山点蛾眉，攒此千古愁。小臣乏长策，何以裨前流。请因受邑地，为赋艰难由。
牛渚曲
作者：王遂
朝代：宋

岷江赴东海，牛渚镇中流。
古来济渡处，落日迷沧洲。
江东名胜士，清谈付悠悠。
氛埃更五闰，毒烈遍九州。
六龙起当天，爝火不敢留。
长绳繫佛塔，铁缆济王舟。
执玉朝群后，职方登九丘。
民生三代后，不数李与刘。
太平二百年，内宁忘外忧。
一马飞渡江，王气东南浮。
谁为逆胡计，敢作明神羞。
饮水昧佛狸，投鞭效坚头。
萧萧杨林渡，寒日风飕飗。
烟雨出蒙衝，霜雪挥戈矛。
夜半虏帐惊，明日无胡酋。
笑谈折樽俎，心胆落毡裘。
诸夷戒谋夏，三边罢防秋。
时从老校问，吃吃谈不休。
创业道何盛，中兴德几侔。
禹绩渺千载，武功待人收。
天方厌此虏，吾忍忘其仇。
偷安固大患，幸胜非良筹。
外防固难弛，内政何当修。
两山点蛾眉，攒此千古愁。
小臣乏长策，何以裨前流。
请因受邑地，为赋艰难由。
牛渚曲
作者：王遂
朝代：宋

岷江赴東海，牛渚鎮中流。
古來濟渡處，落日迷滄洲。
江東名勝士，清談付悠悠。
氛埃更五閏，毒烈遍九州。
六龍起當天，爝火不敢留。
長繩繫佛塔，鐵纜濟王舟。
執玉朝群后，職方登九丘。
民生三代後，不數李與劉。
太平二百年，內寧忘外憂。
一馬飛渡江，王氣東南浮。
誰爲逆胡計，敢作明神羞。
飲水昧佛狸，投鞭效堅頭。
蕭蕭楊林渡，寒日風颼飀。
煙雨出蒙衝，霜雪揮戈矛。
夜半虜帳驚，明日無胡酋。
笑談折樽俎，心膽落氈裘。
諸夷戒謀夏，三邊罷防秋。
時從老校問，吃吃談不休。
創業道何盛，中興德幾侔。
禹績渺千載，武功待人收。
天方厭此虜，吾忍忘其仇。
偷安固大患，幸勝非良籌。
外防固難弛，內政何當修。
兩山點蛾眉，攢此千古愁。
小臣乏長策，何以裨前流。
請因受邑地，爲賦艱難由。
瑞香
作者：王遂
朝代：宋

晓见花开意味长，夜深放出紫荷囊。
须知睡裏真香足，犹锡佳名号瑞香。
瑞香
作者：王遂
朝代：宋

晓见花开意味长，夜深放出紫荷囊。须知睡里真香足，犹锡佳名号瑞香。
瑞香
作者：王遂
朝代：宋

曉見花開意味長，夜深放出紫荷囊。
須知睡裏真香足，猶錫佳名號瑞香。
登凤台
作者：王遂
朝代：宋
体裁：五言律诗

无觅台城处，岿然却此台。青山三面立，白鸟半天回。有酒同僧上，无诗唤友来。谪仙骑凤去，应是叹时哉。
登县圃小楼
作者：王遂
朝代：宋
体裁：七言绝句

山有青黄臼纻山，谢公已起谪仙还。至今犹有文章焰，放入高楼户牖间。
登尊經閣
作者：王遂
朝代：宋

月到長贏麥已秋，閑將心事付滄洲。
但慚一着輸先手，欲爲諸公讓出頭。
山畔翩翩疑過雁，水邊帖帖似飛鷗。
丈夫家法無多子，後樂須爲天下憂。
登尊经阁
作者：王遂
朝代：宋
体裁：七言律诗

月到长赢麦已秋，闲将心事付沧洲。但惭一着输先手，欲为诸公让出头。山畔翩翩疑过雁，水边帖帖似飞鸥。丈夫家法无多子，后乐须为天下忧。
登杨府风云阁
作者：王遂
朝代：宋
体裁：五言绝句

杰阁入风云，分明是得君。湖山尽行乐，愁杀岳将军。
登楊府風雲閣
作者：王遂
朝代：宋

傑閣入風雲，分明是得君。
湖山盡行樂，愁殺岳將軍。
登縣圃小樓
作者：王遂
朝代：宋

山有青黄臼紵山，謝公已起謫仙還。
至今猶有文章焰，放入高樓戶牖間。
登釣臺
作者：王遂
朝代：宋

老倦無心上將壇，桐江千尺一漁竿。
共時翻手功名易，自許經心歲月寬。
禮樂三千輝冕輅，風雲四七盛衣冠。
上虞人物饒娥路，贏得清高照歲寒。
登钓台
作者：王遂
朝代：宋
体裁：七言律诗

老倦无心上将坛，桐江千尺一渔竿。共时翻手功名易，自许经心岁月宽。礼乐三千辉冕辂，风云四七盛衣冠。上虞人物饶娥路，赢得清高照岁寒。
登鳳臺
作者：王遂
朝代：宋

無覓臺城處，巋然却此臺。
青山三面立，白鳥半天回。
有酒同僧上，無詩喚友來。
謫仙騎鳳去，應是歎時哉。
秦丞相府
作者：王遂
朝代：宋

公府潭潭莫近前，絕憐荒草廢池邊。
骨藏黄壤今成土，樓入青雲舊格天。
零落故家成不去，消磨名士向南遷。
百年心事無人識，祇有雞林賈客傳。
秦丞相府
作者：王遂
朝代：宋
体裁：七言律诗

公府潭潭莫近前，绝怜荒草废池边。骨藏黄壤今成土，楼入青云旧格天。零落故家成不去，消磨名士向南迁。百年心事无人识，祇有鸡林贾客传。
聞杜鵑有感
作者：王遂
朝代：宋

人物同爲氣所乘，良心露處即良能。
天津有此驚康節，西蜀無之感少陵。
舟中坐讀鳶飛魚躍
作者：王遂
朝代：宋

欲晦又明天外山，水邊鷗鳥去復還。
流行盡是鬼神迹，妙處不在鳶鳥間。
舟中坐读鸢飞鱼跃
作者：王遂
朝代：宋

欲晦又明天外山，水边鸥鸟去复还。流行尽是鬼神迹，妙处不在鸢鸟间。
舟中坐读鸢飞鱼跃
作者：王遂
朝代：宋

欲晦又明天外山，水边鸥鸟去復还。
流行尽是鬼神迹，妙处不在鸢鸟间。
舟中誦陶詩及諸葛傳·其一
作者：王遂
朝代：宋

扣舷細讀淵明句，出聽還疑是水神。
江上只逢名利客，人間無復有斯人。
舟中誦陶詩及諸葛傳·其二
作者：王遂
朝代：宋

隆中氣象接莘磻，心術精微日月寒。
學到聖賢無盡處，一毫人力不容安。
舟中诵陶诗及诸葛传
作者：王遂
朝代：宋

扣舷细读渊明句，出听还疑是水神。江上只逢名利客，人间无复有斯人。隆中气象接莘磻，心术精微日月寒。学到圣贤无尽处，一毫人力不容安。
舟中诵陶诗及诸葛传·其一
作者：王遂
朝代：宋

扣舷细读渊明句，出听还疑是水神。江上只逢名利客，人间无复有斯人。
舟中诵陶诗及诸葛传·其一
作者：王遂
朝代：宋

扣舷细读渊明句，出听还疑是水神。
江上只逢名利客，人间无復有斯人。
舟中诵陶诗及诸葛传·其二
作者：王遂
朝代：宋
体裁：七言绝句

隆中气象接莘磻，心术精微日月寒。学到圣贤无尽处，一毫人力不容安。
謁子真祠·其一
作者：王遂
朝代：宋

漢朝容默獨危言，吳市逃名耻自全。
千古無人知此意，浪將姓字作梅仙。
謁子真祠·其二
作者：王遂
朝代：宋

梅山梅市梅家墺，總得嘉名爲子真。
張禹孔光俱已矣，豈無遺跡但埃塵。
謁梓潼廟訪黄蘗泉試茶
作者：王遂
朝代：宋

居然三伏景，宛若九秋凉。
蒼翠瞻神力，熉黄燭夜光。
龍眠安舊隠，螢冷近書堂。
不爲看黄蘗，吹來稻欲香。
謝二吳書見訪
作者：王遂
朝代：宋

緇衣之後賦無衣，王室安知晉鄭依。
淝水八千思偃伯，丹徒十萬盡忘饑。
喜看猿鶴從公樂，更覺蓴鱸到處肥。
泉楮未通民力乏，夢懷遠志憶當歸。
謝章季思惠鏡屏
作者：王遂
朝代：宋

客從東南西，遺我古鏡屏。
圓明絕點滓，表裏無遁形。
云是舊太守，思之我爲銘。
吾惛不能進，何敢陳諸庭。
我聞生民初，五常具函靈。
器質欠推廣，物欲加凋零。
眉睫近莫睹，稍遠何能聽。
君子抱明德，止善湛中扃。
靜如晝有夜，動若渭流涇。
坐令方寸地，目睫何晶熒。
上天方於昭，皎彼垂日星。
五官屬宰制，萬化隨指令。
留之千百載，猶足存典刑。
余心豈昧此，一念存芳馨。
在昔聖敬主，丹書刻方欞。
近者摩鏡帖，字字炳丹青。
夫君往教意，大寐如得醒。
置之敬義堂，與世猶說鈴。
謝趙廬州送淮白·其一
作者：王遂
朝代：宋

淮源千古貫中州，南北分來九十秋。
欲放此鱗歸縱壑，要留佳瑞入王舟。
謝趙廬州送淮白·其二
作者：王遂
朝代：宋

淮泗曾經禹决餘，斯民無復懼爲魚。
魚枯却識江南岸，應有臨淵羨不如。
讀天寶諸公事·其一
作者：王遂
朝代：宋

當時群枉誤朝廷，血染長安草木腥。
四罪不誅三宅去，依前肝腦是生靈。
讀天寶諸公事·其二
作者：王遂
朝代：宋

忠賢赴國方憂北，姦黨全身却落南。
禍福難從當世問，是非時有老農談。
讀文公壬子聞雷詩
作者：王遂
朝代：宋

五陽未决尚存陰，底事先王卧竹林。
絕口不談當世務，對天惟有格君心。
讀武侯傳
作者：王遂
朝代：宋

馬踏渭濱春草亂，鳥啼白帝夕陽深。
漢家渾是皇天做，渠是通天一寸心。
讀黨錮傳
作者：王遂
朝代：宋

須知明哲異全身，錯認中庸誤殺人。
若使不爲群小惡，定應須有善人嗔。
平生豈爲干名字，此念猶當質鬼神。
劉氏興亡雖不補，却扶天地立君臣。
读党锢传
作者：王遂
朝代：宋
体裁：七言律诗

须知明哲异全身，错认中庸误杀人。若使不为群小恶，定应须有善人嗔。平生岂为干名字，此念犹当质鬼神。刘氏兴亡虽不补，却扶天地立君臣。
读天宝诸公事
作者：王遂
朝代：宋

当时群枉误朝廷，血染长安草木腥。四罪不诛三宅去，依前肝脑是生灵。忠贤赴国方忧北，奸党全身却落南。祸福难从当世问，是非时有老农谈。
读天宝诸公事·其一
作者：王遂
朝代：宋
体裁：七言绝句

当时群枉误朝廷，血染长安草木腥。四罪不诛三宅去，依前肝脑是生灵。
读天宝诸公事·其二
作者：王遂
朝代：宋

忠贤赴国方忧北，奸党全身却落南。祸福难从当世问，是非时有老农谈。
读天宝诸公事·其二
作者：王遂
朝代：宋

忠贤赴国方忧北，姦党全身却落南。
祸福难从当世问，是非时有老农谈。
读文公壬子闻雷诗
作者：王遂
朝代：宋
体裁：七言绝句

五阳未决尚存阴，底事先王卧竹林。绝口不谈当世务，对天惟有格君心。
读武侯传
作者：王遂
朝代：宋
体裁：七言绝句

马踏渭滨春草乱，鸟啼白帝夕阳深。汉家浑是皇天做，渠是通天一寸心。
谒子真祠
作者：王遂
朝代：宋

汉朝容默独危言，吴市逃名耻自全。千古无人知此意，浪将姓字作梅仙。梅山梅市梅家墺，总得嘉名为子真。张禹孔光俱已矣，岂无遗迹但埃尘。
谒子真祠·其一
作者：王遂
朝代：宋
体裁：七言绝句

汉朝容默独危言，吴市逃名耻自全。千古无人知此意，浪将姓字作梅仙。
谒子真祠·其二
作者：王遂
朝代：宋
体裁：七言绝句

梅山梅市梅家墺，总得嘉名为子真。张禹孔光俱已矣，岂无遗迹但埃尘。
谒梓潼庙访黄檗泉试茶
作者：王遂
朝代：宋

居然三伏景，宛若九秋凉。苍翠瞻神力，熉黄烛夜光。龙眠安旧隐，萤冷近书堂。不为看黄檗，吹来稻欲香。
谒梓潼庙访黄蘗泉试茶
作者：王遂
朝代：宋

居然三伏景，宛若九秋凉。
苍翠瞻神力，熉黄烛夜光。
龙眠安旧隠，萤冷近书堂。
不为看黄蘗，吹来稻欲香。
谢二吴书见访
作者：王遂
朝代：宋
体裁：七言律诗

缁衣之后赋无衣，王室安知晋郑依。淝水八千思偃伯，丹徒十万尽忘饥。喜看猿鹤从公乐，更觉莼鲈到处肥。泉楮未通民力乏，梦怀远志忆当归。
谢章季思惠镜屏
作者：王遂
朝代：宋

客从东南西，遗我古镜屏。
圆明绝点滓，表裏无遁形。
云是旧太守，思之我为铭。
吾惛不能进，何敢陈诸庭。
我闻生民初，五常具函灵。
器质欠推广，物欲加凋零。
眉睫近莫睹，稍远何能听。
君子抱明德，止善湛中扃。
静如昼有夜，动若渭流泾。
坐令方寸地，目睫何晶荧。
上天方于昭，皎彼垂日星。
五官属宰制，万化随指令。
留之千百载，犹足存典刑。
余心岂昧此，一念存芳馨。
在昔圣敬主，丹书刻方棂。
近者摩镜帖，字字炳丹青。
夫君往教意，大寐如得醒。
置之敬义堂，与世犹说铃。
谢章季思惠镜屏
作者：王遂
朝代：宋

客从东南西，遗我古镜屏。圆明绝点滓，表里无遁形。云是旧太守，思之我为铭。吾惛不能进，何敢陈诸庭。我闻生民初，五常具函灵。器质欠推广，物欲加凋零。眉睫近莫睹，稍远何能听。君子抱明德，止善湛中扃。静如昼有夜，动若渭流泾。坐令方寸地，目睫何晶荧。上天方于昭，皎彼垂日星。五官属宰制，万化随指令。留之千百载，犹足存典刑。余心岂昧此，一念存芳馨。在昔圣敬主，丹书刻方棂。近者摩镜帖，字字炳丹青。夫君往教意，大寐如得醒。置之敬义堂，与世犹说铃。
谢赵庐州送淮白
作者：王遂
朝代：宋

淮源千古贯中州，南北分来九十秋。欲放此鳞归纵壑，要留佳瑞入王舟。淮泗曾经禹决馀，斯民无复惧为鱼。鱼枯却识江南岸，应有临渊羡不如。
谢赵庐州送淮白·其一
作者：王遂
朝代：宋
体裁：七言绝句

淮源千古贯中州，南北分来九十秋。欲放此鳞归纵壑，要留佳瑞入王舟。
谢赵庐州送淮白·其二
作者：王遂
朝代：宋

淮泗曾经禹决余，斯民无復惧为鱼。
鱼枯却识江南岸，应有临渊羡不如。
谢赵庐州送淮白·其二
作者：王遂
朝代：宋

淮泗曾经禹决馀，斯民无复惧为鱼。鱼枯却识江南岸，应有临渊羡不如。
贈無夢道人
作者：王遂
朝代：宋

中人有夢君無夢，樂思幽懷事不同。
爲問曲肱高卧日，如何合眼見周公。
贈肖巖·其一
作者：王遂
朝代：宋

曾因肖象下箕星，夢寐猶應右武丁。
顧我本非鍾鼎相，不應端笏侍天庭。
贈肖巖·其三
作者：王遂
朝代：宋

强栽髭鬢較錙銖，眼底精神不解枯。
許我蒼顔殿諸老，可能同讀遠游無。
贈肖巖·其二
作者：王遂
朝代：宋

居住梁谿古道傍，分明木石最堂堂。
丹青能染成形貌，猶有心源未易量。
贈薛道士
作者：王遂
朝代：宋

覿面逢幽侶，裝懷解吏紛。
曾敲筠戶月，屢宿柳塘雲。
離索知餘恨，來過謝子勤。
山中新雨足，幾處未耕耘。
入道猶將母，人心信秉彜。
每能圖樂事，誰與寫時思。
欲覓徵君筆，難當幼婦辭。
只應憂世切，聊此覺良知。
周詩山寺滿，騎馬□中尋。
淡泊人無識，吟嗟子獨深。
動中觀造化，靜處養靈襟。
且學渠根本，篇章莫費吟。
贈陳師宓客陳兄
作者：王遂
朝代：宋

疾雷破柱識忠臣，急雨衝泥見故人。
斗酒爲澆新意氣，老夫筆底亦精神。
贈青陽士友
作者：王遂
朝代：宋

離紅百顆橘千頭，何似南枝雪未收。
國爲和羹思是晏，士因止渴憶興周。
笑談谷口終當隠，出處胸中要熟籌。
夜月九華浮動處，癡頑寧復照齋丘。
赠无梦道人
作者：王遂
朝代：宋
体裁：七言绝句

中人有梦君无梦，乐思幽怀事不同。为问曲肱高卧日，如何合眼见周公。
赠肖岩
作者：王遂
朝代：宋

曾因肖象下箕星，梦寐犹应右武丁。顾我本非钟鼎相，不应端笏侍天庭。居住梁溪古道傍，分明木石最堂堂。丹青能染成形貌，犹有心源未易量。强栽髭鬓较锱铢，眼底精神不解枯。许我苍颜殿诸老，可能同读远游无。
赠肖岩·其一
作者：王遂
朝代：宋
体裁：七言绝句

曾因肖象下箕星，梦寐犹应右武丁。顾我本非钟鼎相，不应端笏侍天庭。
赠肖岩·其三
作者：王遂
朝代：宋
体裁：七言绝句

强栽髭鬓较锱铢，眼底精神不解枯。许我苍颜殿诸老，可能同读远游无。
赠肖岩·其二
作者：王遂
朝代：宋
体裁：七言绝句

居住梁溪古道傍，分明木石最堂堂。丹青能染成形貌，犹有心源未易量。
赠薛道士
作者：王遂
朝代：宋

觌面逢幽侣，装怀解吏纷。
曾敲筠户月，屡宿柳塘云。
离索知余恨，来过谢子勤。
山中新雨足，几处未耕耘。
入道犹将母，人心信秉彜。
每能图乐事，谁与写时思。
欲觅征君笔，难当幼妇辞。
只应忧世切，聊此觉良知。
周诗山寺满，骑马□中寻。
淡泊人无识，吟嗟子独深。
动中观造化，静处养灵襟。
且学渠根本，篇章莫费吟。
赠薛道士
作者：王遂
朝代：宋

觌面逢幽侣，装怀解吏纷。曾敲筠户月，屡宿柳塘云。离索知馀恨，来过谢子勤。山中新雨足，几处未耕耘。入道犹将母，人心信秉彝。每能图乐事，谁与写时思。欲觅徵君笔，难当幼妇辞。只应忧世切，聊此觉良知。周诗山寺满，骑马□中寻。淡泊人无识，吟嗟子独深。动中观造化，静处养灵襟。且学渠根本，篇章莫费吟。
赠薛道士·其一
作者：王遂
朝代：宋
体裁：五言律诗

觌面逢幽侣，装怀解吏纷。曾敲筠户月，屡宿柳塘云。离索知馀恨，来过谢子勤。山中新雨足，几处未耕耘。
赠薛道士·其三
作者：王遂
朝代：宋
体裁：五言律诗

周诗山寺满，骑马□中寻。淡泊人无识，吟嗟子独深。动中观造化，静处养灵襟。且学渠根本，篇章莫费吟。
赠薛道士·其二
作者：王遂
朝代：宋
体裁：五言律诗

入道犹将母，人心信秉彝。每能图乐事，谁与写时思。欲觅徵君笔，难当幼妇辞。只应忧世切，聊此觉良知。
赠陈师宓客陈兄
作者：王遂
朝代：宋

疾雷破柱识忠臣，急雨冲泥见故人。斗酒为浇新意气，老夫笔底亦精神。
赠陈师宓客陈兄
作者：王遂
朝代：宋

疾雷破柱识忠臣，急雨衝泥见故人。
斗酒为浇新意气，老夫笔底亦精神。
赠青阳士友
作者：王遂
朝代：宋

离红百颗橘千头，何似南枝雪未收。国为和羹思是晏，士因止渴忆兴周。笑谈谷口终当隐，出处胸中要熟筹。夜月九华浮动处，痴顽宁复照斋丘。
赠青阳士友
作者：王遂
朝代：宋

离红百颗橘千头，何似南枝雪未收。
国为和羹思是晏，士因止渴忆兴周。
笑谈谷口终当隠，出处胸中要熟筹。
夜月九华浮动处，痴顽宁復照斋丘。
送三八弟归九江
作者：王遂
朝代：宋

堂堂襄敏公，扬旌上熙河。竹帛有时尽，勋业谁能磨。珍重紫阳翁，一言定群讹。世德远如此，吾曹当若何。义丰一世师，才识鲜其比。斯文张朱氏，称许异诸子。不肯趋权门，南走雁山死。嗣子尚勉旃，兴大庶有以。弟从寻阳来，四阅槐庭夏。谨重子所优，淑艾吾犹寡。拜官京洛里，归思康庐下。学力要日新，圣言当具写。江公与二敏，同葬敷山阴。下有虎豹藏，上有猩鼯吟。颇闻梁柱姿，时受斤斧侵。展转不成寐，令人若为心。燕公最繁盛，子孙十三支。默数半凋零，坐愈成伤悲。学不足赢粮，贫或无置锥。先君尚有言，孙谋敢忘贻。北风马犹感，首丘狐所思。双林去杳霭，荆溪对涟漪。春秋同社人，半是新相知。勋贤拊遗址，终当遂营兹。濂溪周堂长，正学有源派。司直既高明，东湖更孤介。从游欠勇往，思之令人洒。子归日亲炙，一一记言话。陆侯与邹令，善政时所尊。为我谢契阔，寄言托诸昆。送子华阳道，迤逦白下门。怀言欲赠别，临别又忘言。
送三八弟归九江·其一
作者：王遂
朝代：宋
体裁：古风

堂堂襄敏公，扬旌上熙河。竹帛有时尽，勋业谁能磨。珍重紫阳翁，一言定群讹。世德远如此，吾曹当若何。
送三八弟归九江·其七
作者：王遂
朝代：宋
体裁：古风

濂溪周堂长，正学有源派。司直既高明，东湖更孤介。从游欠勇往，思之令人洒。子归日亲炙，一一记言话。
送三八弟归九江·其三
作者：王遂
朝代：宋

弟从寻阳来，四阅槐庭夏。
谨重子所优，淑艾吾犹寡。
拜官京洛裏，归思康庐下。
学力要日新，圣言当具写。
送三八弟归九江·其三
作者：王遂
朝代：宋

弟从寻阳来，四阅槐庭夏。谨重子所优，淑艾吾犹寡。拜官京洛里，归思康庐下。学力要日新，圣言当具写。
送三八弟归九江·其二
作者：王遂
朝代：宋
体裁：古风

义丰一世师，才识鲜其比。斯文张朱氏，称许异诸子。不肯趋权门，南走雁山死。嗣子尚勉旃，兴大庶有以。
送三八弟归九江·其五
作者：王遂
朝代：宋
体裁：古风

燕公最繁盛，子孙十三支。默数半凋零，坐愈成伤悲。学不足赢粮，贫或无置锥。先君尚有言，孙谋敢忘贻。
送三八弟归九江·其八
作者：王遂
朝代：宋
体裁：古风

陆侯与邹令，善政时所尊。为我谢契阔，寄言托诸昆。送子华阳道，迤逦白下门。怀言欲赠别，临别又忘言。
送三八弟归九江·其六
作者：王遂
朝代：宋
体裁：古风

北风马犹感，首丘狐所思。双林去杳霭，荆溪对涟漪。春秋同社人，半是新相知。勋贤拊遗址，终当遂营兹。
送三八弟归九江·其四
作者：王遂
朝代：宋
体裁：古风

江公与二敏，同葬敷山阴。下有虎豹藏，上有猩鼯吟。颇闻梁柱姿，时受斤斧侵。展转不成寐，令人若为心。
送三八弟歸九江·其一
作者：王遂
朝代：宋

堂堂襄敏公，揚旌上熙河。
竹帛有時盡，勳業誰能磨。
珍重紫陽翁，一言定群訛。
世德遠如此，吾曹當若何。
送三八弟歸九江·其七
作者：王遂
朝代：宋

濂溪周堂長，正學有源派。
司直既高明，東湖更孤介。
從遊欠勇往，思之令人灑。
子歸日親炙，一一記言話。
送三八弟歸九江·其三
作者：王遂
朝代：宋

弟從尋陽來，四閲槐庭夏。
謹重子所優，淑艾吾猶寡。
拜官京洛裏，歸思康廬下。
學力要日新，聖言當具寫。
送三八弟歸九江·其二
作者：王遂
朝代：宋

義豐一世師，才識鮮其比。
斯文張朱氏，稱許異諸子。
不肯趨權門，南走雁山死。
嗣子尚勉旃，興大庶有以。
送三八弟歸九江·其五
作者：王遂
朝代：宋

燕公最繁盛，子孫十三支。
默數半凋零，坐愈成傷悲。
學不足贏糧，貧或無置錐。
先君尚有言，孫謀敢忘貽。
送三八弟歸九江·其八
作者：王遂
朝代：宋

陸侯與鄒令，善政時所尊。
爲我謝契闊，寄言托諸昆。
送子華陽道，迤邐白下門。
懷言欲贈別，臨別又忘言。
送三八弟歸九江·其六
作者：王遂
朝代：宋

北風馬猶感，首丘狐所思。
雙林去杳靄，荆溪對漣漪。
春秋同社人，半是新相知。
勳賢拊遺址，終當遂營茲。
送三八弟歸九江·其四
作者：王遂
朝代：宋

江公與二敏，同葬敷山陰。
下有虎豹藏，上有猩鼯吟。
頗聞梁柱姿，時受斤斧侵。
展轉不成寐，令人若爲心。
送冯卿归无锡
作者：王遂
朝代：宋

天欲吾民起困穷，就教自择孰如公。欢颜疾痛呻吟后，乐意耕桑陇亩中。尽有深长开幕画，若无华藻到边功。只今未觉诗书力，去久犹当说大冯。浮云出处泊无情，来辄成违去辄明。解后一时如失计，峥嵘千古却收名。静修香火宁非愿，归对渔樵更觉荣。旋汲惠泉烹顾渚，春风杖屦及山行。
送冯卿归无锡·其一
作者：王遂
朝代：宋
体裁：七言律诗

天欲吾民起困穷，就教自择孰如公。欢颜疾痛呻吟后，乐意耕桑陇亩中。尽有深长开幕画，若无华藻到边功。只今未觉诗书力，去久犹当说大冯。
送冯卿归无锡·其二
作者：王遂
朝代：宋
体裁：七言律诗

浮云出处泊无情，来辄成违去辄明。解后一时如失计，峥嵘千古却收名。静修香火宁非愿，归对渔樵更觉荣。旋汲惠泉烹顾渚，春风杖屦及山行。
送李兄謁揚州帥
作者：王遂
朝代：宋

天生忠定公，爲宋作柱石。
扶日起東南，擎天補西北。
戎和不肯受，國蹙欲日闢。
坐收兩河心，可制百年狄。
誰能七十日，有此功赫奕。
汪黄信血指，老檜甘愧色。
云胡張趙間，不使虎而翼。
循環起丁未，運至丁未極。
成書遺後代，曰此寄庵力。
思皇陳了翁，直諫少與匹。
大科得聞孫，不救元符阨。
讜議竟莫伸，嗟哉有何益。
令人讀遺事，一飯三歎息。
某昔守樵川，尊俎折群賊。
烏洲聚名勝，花陰滿光澤。
通鑑揭綱目，國錄爲刊刻。
嗟嗟斯文喪，吾道有餘脈。
感傷念理亂，同事異今昔。
新從姑蘇歸，疾病久成癖。
齊雲標傑閣，鵲橋記歸宅。
偉哉子章子，爲我得佳客。
母是了翁孫，身爲寄庵適。
相求不相值，訪我茅山側。
父昔仕九江，橫金悲易簀。
藁葬官路旁，過者爲心惻。
指囷與倒廩，縱性何所得。
顧予把釣竿，欲子將焉獲。
世豈無忠宣，顧此舟中麥。
送李兄谒扬州帅
作者：王遂
朝代：宋

天生忠定公，为宋作柱石。扶日起东南，擎天补西北。戎和不肯受，国蹙欲日辟。坐收两河心，可制百年狄。谁能七十日，有此功赫奕。汪黄信血指，老桧甘愧色。云胡张赵间，不使虎而翼。循环起丁未，运至丁未极。成书遗后代，曰此寄庵力。思皇陈了翁，直谏少与匹。大科得闻孙，不救元符阨。谠议竟莫伸，嗟哉有何益。令人读遗事，一饭三叹息。某昔守樵川，尊俎折群贼。乌洲聚名胜，花阴满光泽。通鉴揭纲目，国录为刊刻。嗟嗟斯文丧，吾道有馀脉。感伤念理乱，同事异今昔。新从姑苏归，疾病久成癖。齐云标杰阁，鹊桥记归宅。伟哉子章子，为我得佳客。母是了翁孙，身为寄庵适。相求不相值，访我茅山侧。父昔仕九江，横金悲易箦。藁葬官路旁，过者为心恻。指囷与倒廪，纵性何所得。顾予把钓竿，欲子将焉获。世岂无忠宣，顾此舟中麦。
送李兄谒扬州帅
作者：王遂
朝代：宋

天生忠定公，为宋作柱石。
扶日起东南，擎天补西北。
戎和不肯受，国蹙欲日闢。
坐收两河心，可制百年狄。
谁能七十日，有此功赫奕。
汪黄信血指，老桧甘愧色。
云胡张赵间，不使虎而翼。
循环起丁未，运至丁未极。
成书遗后代，曰此寄庵力。
思皇陈了翁，直谏少与匹。
大科得闻孙，不救元符阨。
谠议竟莫伸，嗟哉有何益。
令人读遗事，一饭三叹息。
某昔守樵川，尊俎折群贼。
乌洲聚名胜，花阴满光泽。
通鑑揭纲目，国录为刊刻。
嗟嗟斯文丧，吾道有余脉。
感伤念理乱，同事异今昔。
新从姑苏归，疾病久成癖。
齐云标杰阁，鹊桥记归宅。
伟哉子章子，为我得佳客。
母是了翁孙，身为寄庵适。
相求不相值，访我茅山侧。
父昔仕九江，横金悲易箦。
藁葬官路旁，过者为心恻。
指囷与倒廪，纵性何所得。
顾予把钓竿，欲子将焉获。
世岂无忠宣，顾此舟中麦。
送李果州归蜀
作者：王遂
朝代：宋

大原发邹鲁，功德被九州。迢迢数千年，伊洛乘其流。去之又百载，武夷阐诸幽。斯文代显晦，天意非人谋。正脉远相续，何必并世游。峨峨陵阳山，下镇西南陬。师法自心得，如亲接前修。一气妙亭毒，小大各有求。惟此生息机，不隔春与秋。皎皎冰雪姿，高疑揖浮丘。太虚丽日月，纤翳无停留。本根自深茂，况复加穷搜。微言析脉理，要指会衿喉。工夫自中积，应物乃其优。汉庭高论著，周原出咨诹。耿耿恻隐心，若将纳诸沟。拳拳敬王义，敢有非嘉猷。俯视不义贵，如比空云浮。所虞素学负，岂愿清名收。阊阖入云端，蜀天方阻修。西上香炉峰，江流去悠悠。问学久不明，风俗日以偷。塞口谨勿言，令人但深忧。世如大膏肓，终当待公瘳。格天未易到，责己尤难周。大学无已时，白首何当休。陋质谢顽朽，居然费雕锼。建德苦不勇，怀知若为酬。四非去未能，用力信有由。永当佩深训，无作明公羞。
送李果州归蜀
作者：王遂
朝代：宋

大原发邹鲁，功德被九州。
迢迢数千年，伊洛乘其流。
去之又百载，武夷阐诸幽。
斯文代显晦，天意非人谋。
正脉远相续，何必并世游。
峩峩陵阳山，下镇西南陬。
师法自心得，如亲接前修。
一气妙亭毒，小大各有求。
惟此生息机，不隔春与秋。
皎皎冰雪姿，高疑揖浮丘。
太虚丽日月，纤翳无停留。
本根自深茂，况復加穷搜。
微言析脉理，要指会衿喉。
工夫自中积，应物乃其优。
汉庭高论着，周原出咨诹。
耿耿恻隠心，若将纳诸沟。
拳拳敬王义，敢有非嘉猷。
俯视不义贵，如比空云浮。
所虞素学负，岂愿清名收。
阊阖入云端，蜀天方阻修。
西上香炉峰，江流去悠悠。
问学久不明，风俗日以偷。
塞口谨勿言，令人但深忧。
世如大膏肓，终当待公瘳。
格天未易到，责己尤难周。
大学无已时，白首何当休。
陋质谢顽朽，居然费雕锼。
建德苦不勇，怀知若为酬。
四非去未能，用力信有由。
永当佩深训，无作明公羞。
送李果州歸蜀
作者：王遂
朝代：宋

大原發鄒魯，功德被九州。
迢迢數千年，伊洛乘其流。
去之又百載，武夷闡諸幽。
斯文代顯晦，天意非人謀。
正脈遠相續，何必並世遊。
峩峩陵陽山，下鎮西南陬。
師法自心得，如親接前修。
一氣妙亭毒，小大各有求。
惟此生息機，不隔春與秋。
皎皎冰雪姿，高疑揖浮丘。
太虛麗日月，纖翳無停留。
本根自深茂，况復加窮搜。
微言析脈理，要指會衿喉。
工夫自中積，應物乃其優。
漢庭高論著，周原出咨諏。
耿耿惻隠心，若將納諸溝。
拳拳敬王義，敢有非嘉猷。
俯視不義貴，如比空雲浮。
所虞素學負，豈願清名收。
閶闔入雲端，蜀天方阻修。
西上香爐峰，江流去悠悠。
問學久不明，風俗日以偷。
塞口謹勿言，令人但深憂。
世如大膏肓，終當待公瘳。
格天未易到，責己尤難周。
大學無已時，白首何當休。
陋質謝頑朽，居然費雕鎪。
建德苦不勇，懷知若爲酬。
四非去未能，用力信有由。
永當佩深訓，無作明公羞。
送林干荣满归莆
作者：王遂
朝代：宋
体裁：七言律诗

天向东南聚众刚，义精仁熟乃真强。清名去作明时重，鲠论来为谏纸香。使指尚疑迟力荐，老夫何事不深藏。斯文归有王刘重，胡不骑云反帝乡。
送林幹榮滿歸莆
作者：王遂
朝代：宋

天向東南聚衆剛，義精仁熟乃真强。
清名去作明時重，鯁論來爲諫紙香。
使指尚疑遲力薦，老夫何事不深藏。
斯文歸有王劉重，胡不騎雲反帝鄉。
送浩翁赴梁县
作者：王遂
朝代：宋
体裁：七言律诗

当年受气便神明，未必冰壶有此清。自是胸中少凡近，犹须境外立功名。谪居岁月能闻道，多病工夫近养生。尚记漫塘曾有语，弟才无用不如兄。
送浩翁赴梁縣
作者：王遂
朝代：宋

當年受氣便神明，未必冰壺有此清。
自是胸中少凡近，猶須境外立功名。
謫居歲月能聞道，多病工夫近養生。
尚記漫塘曾有語，弟才無用不如兄。
送王冠卿罢郡归
作者：王遂
朝代：宋

自是经帷旧谏官，谏书字字吐忠肝。声名尚作中朝重，事任宁辞举世难。廪粟未纾民瘼急，边烽谁解上忧宽。湖上佳处归行乐，只恐忧时鼻转酸。书生作县本非才，天遣仁侯特为来。民志少伸缘假借，军咨无补愧招来。五湖舟楫闻催具，千乘旌旗莫挽回。若论亲民须是令，先当斥免谢天灾。
送王冠卿罢郡归·其一
作者：王遂
朝代：宋
体裁：七言律诗

自是经帷旧谏官，谏书字字吐忠肝。声名尚作中朝重，事任宁辞举世难。廪粟未纾民瘼急，边烽谁解上忧宽。湖上佳处归行乐，只恐忧时鼻转酸。
送王冠卿罢郡归·其二
作者：王遂
朝代：宋
体裁：七言律诗

书生作县本非才，天遣仁侯特为来。民志少伸缘假借，军咨无补愧招来。五湖舟楫闻催具，千乘旌旗莫挽回。若论亲民须是令，先当斥免谢天灾。
送王冠卿罷郡歸·其一
作者：王遂
朝代：宋

自是經帷舊諫官，諫書字字吐忠肝。
聲名尚作中朝重，事任寧辭舉世難。
廩粟未紓民瘼急，邊烽誰解上憂寬。
湖上佳處歸行樂，只恐憂時鼻轉酸。
送王冠卿罷郡歸·其二
作者：王遂
朝代：宋

書生作縣本非才，天遣仁侯特爲來。
民志少伸緣假借，軍諮無補愧招來。
五湖舟楫聞催具，千乘旌旗莫挽回。
若論親民須是令，先當斥免謝天災。
送馮卿歸無錫·其一
作者：王遂
朝代：宋

天欲吾民起困窮，就教自擇孰如公。
歡顔疾痛呻吟後，樂意耕桑隴畝中。
儘有深長開幕畫，若無華藻到邊功。
只今未覺詩書力，去久猶當說大馮。
送馮卿歸無錫·其二
作者：王遂
朝代：宋

浮雲出處泊無情，來輒成違去輒明。
解后一時如失計，崢嶸千古却收名。
靜修香火寧非願，歸對漁樵更覺榮。
旋汲惠泉烹顧渚，春風杖屨及山行。
送黄叔向归永嘉
作者：王遂
朝代：宋

玉麟堂上共论兵，众里逢君眼为明。自愧腐儒宁有用，却怜志士竟无成。学书不作千人敌，归计犹馀一叶轻。何必封狼方快意，只须垂世用诗名。传闻索米向长安，疏影寒香得细看。檄羽风生常事急，举头霜满致身难。五湖莫办鸱夷计，四壁谁怜范叔寒。今代淮西宜籴谷，悬知一见定交驩。
送黄叔向归永嘉·其一
作者：王遂
朝代：宋

玉麟堂上共论兵，众裏逢君眼为明。
自愧腐儒宁有用，却怜志士竟无成。
学书不作千人敌，归计犹余一叶轻。
何必封狼方快意，只须垂世用诗名。
送黄叔向归永嘉·其一
作者：王遂
朝代：宋

玉麟堂上共论兵，众里逢君眼为明。自愧腐儒宁有用，却怜志士竟无成。学书不作千人敌，归计犹馀一叶轻。何必封狼方快意，只须垂世用诗名。
送黄叔向归永嘉·其二
作者：王遂
朝代：宋

传闻索米向长安，疎影寒香得细看。
檄羽风生常事急，举头霜满致身难。
五湖莫办鸱夷计，四壁谁怜范叔寒。
今代淮西宜籴谷，悬知一见定交驩。
送黄叔向归永嘉·其二
作者：王遂
朝代：宋

传闻索米向长安，疏影寒香得细看。檄羽风生常事急，举头霜满致身难。五湖莫办鸱夷计，四壁谁怜范叔寒。今代淮西宜籴谷，悬知一见定交驩。
送黄叔向歸永嘉·其一
作者：王遂
朝代：宋

玉麟堂上共論兵，衆裏逢君眼爲明。
自愧腐儒寧有用，却憐志士竟無成。
學書不作千人敵，歸計猶餘一葉輕。
何必封狼方快意，只須垂世用詩名。
送黄叔向歸永嘉·其二
作者：王遂
朝代：宋

傳聞索米向長安，疎影寒香得細看。
檄羽風生常事急，舉頭霜滿致身難。
五湖莫辦鴟夷計，四壁誰憐范叔寒。
今代淮西宜糴穀，懸知一見定交驩。
道上
作者：王遂
朝代：宋
体裁：七言绝句

夹道香烟笑语欢，老翁扶立小儿观。书生未有丝毫力，定忆前回去长官。
道上
作者：王遂
朝代：宋

夾道香煙笑語歡，老翁扶立小兒觀。
書生未有絲毫力，定憶前回去長官。
闻杜鹃有感
作者：王遂
朝代：宋
体裁：七言绝句

人物同为气所乘，良心露处即良能。天津有此惊康节，西蜀无之感少陵。
青溪桥
作者：王遂
朝代：宋
体裁：古风

倬彼清溪兮山高水长，上承黟歙兮下接钱唐。雨稍渐渍兮众流汤汤，家具舟楫兮商旅伏藏。繄四海以为家兮何独困此一方，视己同溺兮用造舟以为梁。顾一岁之一新兮岁旱则亡，眷令长之远虑兮不间雨旸。晴日当空兮余备不忘，帝用时以安下民兮余敢不强。虽倾余之囊橐兮使皆即乎康庄，彼虑如近忧兮令虽法而何伤。公虽忧而民喜兮百世烝尝。
順寧憶弟
作者：王遂
朝代：宋

猶憐膝下競兒嬉，歲月光陰去若馳。
閑倚闌干思舊事，却如故老話淳熙。
題卷舒堂竹
作者：王遂
朝代：宋

月淡星疏子夜清，獨騎黄鶴下吹笙。
當時只許風聽得，學與行雲佩玉聲。
題游默齋詞後
作者：王遂
朝代：宋

游公已去今安在，學步虛聲過午清。
最喜高談言太極，一輪放下月華明。
題端明蘇子瞻書天慶觀乳泉賦後
作者：王遂
朝代：宋

天一生兮上浮，羽人俟兮丹丘。
遡儋耳兮東注，夾昆侖兮倒流。
題蔣少閔雲巢
作者：王遂
朝代：宋

欲向雲端問子巢，陵虛騖遠恐疲勞。
懸知實地平如掌，何處人間有此高。
題順寧壁·其一
作者：王遂
朝代：宋

養得翔鸞舞鳳枝，不知雨露幾含滋。
但同櫟社長無用，留作明堂柱石姿。
題順寧壁·其七
作者：王遂
朝代：宋

江東山望說茅廬，庵爲康家孝子居。
豈肯人間名教地，却容釋老說清虛。
題順寧壁·其三
作者：王遂
朝代：宋

膝下當年憶教忠，此身卜與棄捐同。
睿思夜半憂民切，羞見東窗日半紅。
題順寧壁·其二
作者：王遂
朝代：宋

墓道深衣自涕洟，分明入耳似聞詩。
月征日邁求無忝，盡是臨深履薄時。
題順寧壁·其五
作者：王遂
朝代：宋

宿草初生木未陰，自栽松柏待成林。
後來剪伐應無忍，記取當時怵惕心。
題順寧壁·其六
作者：王遂
朝代：宋

道德文章滿足翁，曾將佳句詠茅峰。
燒丹煉藥非吾事，孝友神仙第一功。
題順寧壁·其四
作者：王遂
朝代：宋

小日寒窗共賦文，一時洛下看機雲。
自知只道歸耕手，不比斯人解致君。
題順寧庵
作者：王遂
朝代：宋

千章松檜護泉臺，無復牛羊日下來。
安有良心親付授，却教容易着塵埃。
題順寧窗·其一
作者：王遂
朝代：宋

風生松檜雨生杉，抖擻泥塵恨滿衫。
從此便膺君命重，亦須昭穆葬江南。
題順寧窗·其二
作者：王遂
朝代：宋

雲從西去又還東，不逐天回却逐風。
春日豈無晴晝永，掃除陰翳出長空。
顺宁忆弟
作者：王遂
朝代：宋
体裁：七言绝句

犹怜膝下竞儿嬉，岁月光阴去若驰。闲倚阑干思旧事，却如故老话淳熙。
题卷舒堂竹
作者：王遂
朝代：宋
体裁：七言绝句

月淡星疏子夜清，独骑黄鹤下吹笙。当时只许风听得，学与行云佩玉声。
题游默斋词后
作者：王遂
朝代：宋
体裁：七言绝句

游公已去今安在，学步虚声过午清。最喜高谈言太极，一轮放下月华明。
题端明苏子瞻书天庆观乳泉赋后
作者：王遂
朝代：宋

天一生兮上浮，羽人俟兮丹丘。溯儋耳兮东注，夹昆仑兮倒流。
题端明苏子瞻书天庆观乳泉赋后
作者：王遂
朝代：宋

天一生兮上浮，羽人俟兮丹丘。
遡儋耳兮东注，夹昆仑兮倒流。
题蒋少闵云巢
作者：王遂
朝代：宋
体裁：七言绝句

欲向云端问子巢，陵虚骛远恐疲劳。悬知实地平如掌，何处人间有此高。
题顺宁壁
作者：王遂
朝代：宋

养得翔鸾舞凤枝，不知雨露几含滋。但同栎社长无用，留作明堂柱石姿。墓道深衣自涕洟，分明入耳似闻诗。月征日迈求无忝，尽是临深履薄时。膝下当年忆教忠，此身卜与弃捐同。睿思夜半忧民切，羞见东窗日半红。小日寒窗共赋文，一时洛下看机云。自知只道归耕手，不比斯人解致君。宿草初生木未阴，自栽松柏待成林。后来剪伐应无忍，记取当时怵惕心。道德文章满足翁，曾将佳句咏茅峰。烧丹炼药非吾事，孝友神仙第一功。江东山望说茅庐，庵为康家孝子居。岂肯人间名教地，却容释老说清虚。
题顺宁壁·其一
作者：王遂
朝代：宋
体裁：七言绝句

养得翔鸾舞凤枝，不知雨露几含滋。但同栎社长无用，留作明堂柱石姿。
题顺宁壁·其七
作者：王遂
朝代：宋
体裁：七言绝句

江东山望说茅庐，庵为康家孝子居。岂肯人间名教地，却容释老说清虚。
题顺宁壁·其三
作者：王遂
朝代：宋
体裁：七言绝句

膝下当年忆教忠，此身卜与弃捐同。睿思夜半忧民切，羞见东窗日半红。
题顺宁壁·其二
作者：王遂
朝代：宋
体裁：七言绝句

墓道深衣自涕洟，分明入耳似闻诗。月征日迈求无忝，尽是临深履薄时。
题顺宁壁·其五
作者：王遂
朝代：宋
体裁：七言绝句

宿草初生木未阴，自栽松柏待成林。后来剪伐应无忍，记取当时怵惕心。
题顺宁壁·其六
作者：王遂
朝代：宋
体裁：七言绝句

道德文章满足翁，曾将佳句咏茅峰。烧丹炼药非吾事，孝友神仙第一功。
题顺宁壁·其四
作者：王遂
朝代：宋
体裁：七言绝句

小日寒窗共赋文，一时洛下看机云。自知只道归耕手，不比斯人解致君。
题顺宁庵
作者：王遂
朝代：宋

千章松桧护泉台，无复牛羊日下来。安有良心亲付授，却教容易着尘埃。
题顺宁庵
作者：王遂
朝代：宋

千章松桧护泉台，无復牛羊日下来。
安有良心亲付授，却教容易着尘埃。
题顺宁窗
作者：王遂
朝代：宋

风生松桧雨生杉，抖擞泥尘恨满衫。从此便膺君命重，亦须昭穆葬江南。云从西去又还东，不逐天回却逐风。春日岂无晴昼永，扫除阴翳出长空。
题顺宁窗·其一
作者：王遂
朝代：宋
体裁：七言绝句

风生松桧雨生杉，抖擞泥尘恨满衫。从此便膺君命重，亦须昭穆葬江南。
题顺宁窗·其二
作者：王遂
朝代：宋
体裁：七言绝句

云从西去又还东，不逐天回却逐风。春日岂无晴昼永，扫除阴翳出长空。
飲御園梅下
作者：王遂
朝代：宋

主人鐵石廣平心，白玉堂中特細吟。
已覺江南得春晚，懸知塞北更寒深。
放開清影登文局，寫出孤芳入素琴。
保養陽和調鼎實，歲寒莫受雪霜侵。
饮御园梅下
作者：王遂
朝代：宋
体裁：七言律诗

主人铁石广平心，白玉堂中特细吟。已觉江南得春晚，悬知塞北更寒深。放开清影登文局，写出孤芳入素琴。保养阳和调鼎实，岁寒莫受雪霜侵。
鳳凰臺
作者：王遂
朝代：宋

天連宮闕雲煙濕，地接淮山日月低。
不知何處兩黄鵠，飛向白雲雲外歸。
句
作者：王遇
朝代：宋

不知何处雨，已觉此间凉。
句
作者：王遇
朝代：宋

不知何處雨，已覺此間凉。
句·其一
作者：王過
朝代：宋

心存北闕馳魂夢，身漸東歸出鬼關。
句·其三
作者：王過
朝代：宋

寄語往來荆廣客，鬼門關在鬰林西。
句·其二
作者：王過
朝代：宋

危亭北據水南流，檻外頻來海上舟。
詩一首
作者：王過
朝代：宋

荔子雨晴紅點點，葡萄江漲綠流流。
夢魂不啻三千里，倦翮難勝九萬風。
登巾子山有怀旧游
作者：王道
朝代：宋

路转岧峣瞰古城，阑干曲处眼偏明。岚光不与江流断，凉意还从竹外生。好事樽罍初不减，旧题岁月已堪惊。会须更待天边月，醉看浮图波面横。
题天台明岩
作者：王道
朝代：宋
体裁：七言绝句

自古悬崖深蔽日，此心圆镜本无尘。会知明暗非关石，便是岩中得道人。
桃源忆故人
作者：王道亨
朝代：宋
体裁：词

刘郎自是桃花主。不许春风门度。春色易随风去。片片伤春暮。返魂不用清香炷。却有梅花淡伫。从此镇长相顾。不怨飘残雨。
桃源忆故人·刘郎自是桃花主
作者：王道亨
朝代：宋
体裁：词

刘郎自是桃花主。不许春风闲度。春色易随风去。片片伤春暮。返魂不用清香炷。却有梅花淡伫。从此镇长相顾。不怨飘残雨。
临终诗
作者：王道坚
朝代：宋
体裁：五言绝句

无心曾出岫，倦翮早知还。为报长安使，休寻海上山。
臨終詩
作者：王道堅
朝代：宋

無心曾出岫，倦翮早知還。
爲報長安使，休尋海上山。
于介翁別去一載偶會高湖謾成唐律以寫相思之意
作者：王道士
朝代：宋

高湖回首恰周期，別後青山幾度思。
丹竈煙霞空入夢，夜窗風雨憶論詩。
百年相會寧無約，九日來遊竟失期。
去去但堅金石操，歲寒松柏有深知。
于介翁别去一载偶会高湖谩成唐律以写相思之意
作者：王道士
朝代：宋

高湖回首恰周期，别后青山几度思。丹灶烟霞空入梦，夜窗风雨忆论诗。百年相会宁无约，九日来游竟失期。去去但坚金石操，岁寒松柏有深知。
于介翁别去一载偶会高湖谩成唐律以写相思之意
作者：王道士
朝代：宋

高湖回首恰周期，别后青山几度思。
丹竈烟霞空入梦，夜窗风雨忆论诗。
百年相会宁无约，九日来游竟失期。
去去但坚金石操，岁寒松柏有深知。
太湖
作者：王道士
朝代：宋
体裁：古风

三万六千顷，浩荡三州界。烟雾四无边，往往出奇怪。洞庭柑已霜，震泽鱼极介。岂无范蠡舟，我欲从公迈。
太湖
作者：王道士
朝代：宋

三萬六千頃，浩蕩三州界。
烟霧四無邊，往往出奇怪。
洞庭柑已霜，震澤魚極介。
豈無范蠡舟，我欲從公邁。
美閻承旨
作者：王道士
朝代：宋

海底珊瑚明月璫，出爲國瑞固難量。
文章能事間重譯，雨露深仁及遠方。
六合八荒春浩蕩，百家諸子海蒼茫。
淮王門下孫登客，還許升堂近耿光。
美阎承旨
作者：王道士
朝代：宋
体裁：七言律诗

海底珊瑚明月珰，出为国瑞固难量。文章能事间重译，雨露深仁及远方。六合八荒春浩荡，百家诸子海苍茫。淮王门下孙登客，还许升堂近耿光。
夜卧舟中聞有唱山歌者倚其聲作二首·其一
作者：王道父
朝代：宋

生來不識大門邊，一片丹心石樣堅。
聞道阿郎難得婦，無媒爭得到郎前。
夜卧舟中聞有唱山歌者倚其聲作二首·其二
作者：王道父
朝代：宋

種田不收一年事，取婦不著一生貧。
風吹白日漫山去，老却郎時懊殺人。
夜卧舟中闻有唱山歌者倚其声作二首
作者：王道父
朝代：宋

生来不识大门边，一片丹心石样坚。闻道阿郎难得妇，无媒争得到郎前。种田不收一年事，取妇不著一生贫。风吹白日漫山去，老却郎时懊杀人。
夜卧舟中闻有唱山歌者倚其声作二首·其一
作者：王道父
朝代：宋
体裁：七言绝句

生来不识大门边，一片丹心石样坚。闻道阿郎难得妇，无媒争得到郎前。
夜卧舟中闻有唱山歌者倚其声作二首·其二
作者：王道父
朝代：宋

种田不收一年事，取妇不着一生贫。
风吹白日漫山去，老却郎时懊杀人。
夜卧舟中闻有唱山歌者倚其声作二首·其二
作者：王道父
朝代：宋

种田不收一年事，取妇不著一生贫。风吹白日漫山去，老却郎时懊杀人。
題黄陵二妃祠
作者：王遵
朝代：宋

帝子當年恨幾多，楚山千疊鬰嵯峨。
淚痕點滴留斑竹，寶瑟悲凉隔素波。
媯汭舊存虞史載，蒼梧誰證汲書訛。
凄凉弔古堪傷處，那更瀟湘接汨羅。
题黄陵二妃祠
作者：王遵
朝代：宋

帝子当年恨几多，楚山千叠郁嵯峨。泪痕点滴留斑竹，宝瑟悲凉隔素波。妫汭旧存虞史载，苍梧谁證汲书讹。凄凉吊古堪伤处，那更潇湘接汨罗。
题黄陵二妃祠
作者：王遵
朝代：宋

帝子当年恨几多，楚山千迭鬰嵯峨。
泪痕点滴留斑竹，宝瑟悲凉隔素波。
妫汭旧存虞史载，苍梧谁证汲书讹。
凄凉弔古堪伤处，那更潇湘接汨罗。
句
作者：王邻臣
朝代：宋

仲舒窥圃三年废，东野看花一日多。
怀古
作者：王郡守
朝代：宋
体裁：七言绝句

有唐曾拥万家兵，节度西南十二城。此地得人无盗贼，昔之为守便公卿。
懷古
作者：王郡守
朝代：宋

有唐曾擁萬家兵，節度西南十二城。
此地得人無盜賊，昔之爲守便公卿。
句
作者：王鄰臣
朝代：宋

仲舒窺圃三年廢，東野看花一日多。
浣溪沙
作者：王采
朝代：宋
体裁：词

雪里东风未过江。陇头先折一枝芳。如今疏影照溪塘。北客乍惊无绿叶，东君应笑不红妆。玉真爱著淡衣裳。
浣溪沙·扇影轻摇一线香
作者：王采
朝代：宋
体裁：词

扇影轻摇一线香。斜红匀过晚来妆。娇多无事做凄凉。借问谁教春易老，几时能勾夜何长。旧欢新恨总思量。
浣溪沙·珠箔随檐一桁垂
作者：王采
朝代：宋
体裁：词

珠箔随檐一桁垂。绣屏遮枕四边移。春归人懒日迟迟。旧事只将云入梦，新欢重借月为期。晚来花动隔墙枝。
浣溪沙·雪里东风未过江
作者：王采
朝代：宋

雪里东风未过江。
陇头先折一枝芳。
如今疏影照溪塘。
北客乍惊无绿叶，东君应笑不红妆。
玉真爱着淡衣裳。
渔家傲·日月无根天不老
作者：王采
朝代：宋
体裁：词

日月无根天不老。浮生总被消磨了。陌上红尘常扰扰。昏复晓。一场大梦谁先觉。雒水东流山四绕。路傍几个新华表。见说在时官职好。争信道。冷烟寒雨埋荒草。
玉楼春·秋闺思入江南远
作者：王采
朝代：宋
体裁：词

秋闺思入江南远。帘幕低垂闲不卷。玉珂声断晓屏空，好梦惊回还起懒。风轻只觉香烟短。阴重不知天色晚。隔窗人语趁朝归，旋整宿妆匀睡脸。
玉楼春·绣屏晓梦鸳鸯侣
作者：王采
朝代：宋
体裁：词

绣屏晓梦鸳鸯侣。可惜夜来欢聚取。几声低语记曾闻，一段新愁看乍觑。繁红洗尽胭脂雨。春被杨花勾引去。多情只有旧时香，衣上经年留得住。
蝶恋花·晕绿抽芽新叶斗
作者：王采
朝代：宋
体裁：词

晕绿抽芽新叶斗。掩映娇红，脉脉群芳后。京兆画眉樊素口。风姿别是闺房秀。新篆题诗霜实就。换得琼琚，心事偏长久。应是春来初觉有。丹青传得厌厌瘦。
蝶恋花·濯锦江头春欲暮
作者：王采
朝代：宋
体裁：词

濯锦江头春欲暮。枝上繁红，着意留春住。只恐东君嫌面素。新妆剩把胭脂傅。晓梦惊寒初过雨。寂寞珠帘，问有馀花否。怅望草堂无一语。丹青传得凝情处。
蝶恋花·燕子来时春未老
作者：王采
朝代：宋
体裁：词

燕子来时春未老。红蜡团枝，费尽东君巧。烟雨弄晴芳意恼。雨馀特地残妆好。斜倚青楼临远道。不管傍人，密共东君笑。都见娇多情不少。丹青传得倾城貌。
蝶恋花·秾艳娇春春婉娩
作者：王采
朝代：宋
体裁：词

秾艳娇春春婉娩。雨惜风饶，学得宫妆浅。爱把绿眉都不展。无言脉脉情何限。花下当时红粉面。准拟新年，都向花前见。争奈武陵人易散。丹青传得闺中怨。
蝶恋花·花为年年春易改
作者：王采
朝代：宋
体裁：词

花为年年春易改。待放柔条，系取长春在。宫样妆成还可爱。鬓边斜作拖枝戴。每到无情风雨大。检点群芳，却是深丛耐。摇曳绿萝金缕带。丹青传得妖娆态。
蝶恋花·镂雪成花檀作蕊
作者：王采
朝代：宋
体裁：词

镂雪成花檀作蕊。爱伴秋千，摇曳东风里。翠袖年年寒食泪。为伊牵惹愁无际。幽艳偏宜春雨细。红粉阑干，有个人相似。钿合金钗谁与寄。丹青传得凄凉意。
烛影摇红·烟雨江城
作者：王重
朝代：宋
体裁：词

烟雨江城，望中绿暗花枝少。惜春长待醉东风，却恨春归早。纵有幽情欢会，奈如今、风情渐老。凤楼何处，画阑愁倚，天涯芳草。
蝶恋花·去岁花前曾记有
作者：王重
朝代：宋
体裁：词

去岁花前曾记有。坐醉嬉游，花下携纤手。粉面与花相间斗。星眸一转晴波溜。一见新花还感旧。泪眼逢春，忍更看花柳。春恨厌厌如永昼。□□寂寞黄昏后。
蝶戀花
作者：王重
朝代：宋

去歲花前曾記有。坐醉嬉遊，花下攜纖手。粉面與花相間鬥。星眸一轉晴波溜。一見新花還感舊。淚眼逢春，忍更看花柳。春恨厭厭如永晝。□□寂寞黃昏後。
上霄洞
作者：王野
朝代：宋

吾闻北山阳，岩壑宝相窍。何年开鸿濛，随地通窔奥。朝真高难攀，冰壶深莫料。诡怪者双龙，崖室最苍峭。上霄虽晚出，烟霞寄孤峤。寻源陟空山，访仙款遗庙。始探颇褊窄，稍入亦窈窕。上穴由梯升，傍穿须火照。青厂既郁郁，白乳仍皭皭。旁通多曲折，幽眇转奇妙。穷探岂不欲，所畏自微爝。昏昏蝙蝠飞，悄悄鼪鼯叫。或疑洞灵出，或恐山鬼啸。又闻村中氓，凿石供灰烧。俄然得深窦，倾城尽登眺。何人不好事，窒塞迷其要。此虽幸独存，荒僻委蓬藋。傥移傍京邑，车马日号召。了知神仙事，茫昧不堪吊。岂无隐沦士，岩筑像惟肖。畬田沃可耕，涧水清可钓。平生爱泉石，自谓饥可疗。喜兹近吾隐，来往足谈笑。此意复谁论，行行逢荷筱。
六州歌头
作者：王野
朝代：宋
体裁：词

龙蟠虎踞，今古帝王州。水如淮，山似洛。凤来游，五云浮。宇宙无终极，千载恨，六朝事，同一梦。休更问，莫闲愁。风景悠悠，得似青溪曲。著我扁舟，对残烟衰草，满目是清秋。白鹭汀洲，夕阳收。黄旗紫盖，中兴运，钟王气，护金瓯。驻游跸，开行殿，夹朱楼，送华辀。万里长江险集，鸿雁列貔貅。扫关河，清海岱，志应酬。机会何常，鹤唳风声处，天意人谋。臣今虽老，未遣壮心休，击楫中流。
六州歌头
作者：王野
朝代：宋
体裁：词

龙蟠虎踞，今古帝王州。
水如淮，山似洛，凤来游。
五云浮。
宇宙无终极，千载恨，六朝事，同一梦休。
更莫问闲愁。
风景悠悠。
得似青溪曲，著我扁舟。
对残烟衰草，满目是清秋。
白鹭汀洲。
夕阳收。
黄旗紫盖，中兴运，锺王气，护金瓯。
驻游跸，开行殿，夹朱楼。
送华輈。
万里长江险，集鸿雁，列貔貅。
扫关河，清海岱，志应酬。
机会何常，鹤唳风声处，天意人谋。
臣今虽老，未遣壮心休。
击楫中流。
六州歌头·龙蟠虎踞
作者：王野
朝代：宋

龙蟠虎踞，今古帝王州。
水如淮，山似洛，凤来游。
五云浮。
宇宙无终极，千载恨，六朝事，同一梦休。
更莫问闲愁。
风景悠悠。
得似青溪曲，着我扁舟。
对残烟衰草，满目是清秋。
白鹭汀洲。
夕阳收。
黄旗紫盖，中兴运，锺王气，护金瓯。
驻游跸，开行殿，夹朱楼。
送华辀。
万里长江险，集鸿雁，列貔貅。
扫关河，清海岱，志应酬。
机会何常，鹤唳风声处，天意人谋。
臣今虽老，未遣壮心休。
击楫中流。
句
作者：王野
朝代：宋

轻霜临菊月，细雨似梅天。莫道春随风雨过，化工昨夜到桑麻。
句·其一
作者：王野
朝代：宋
体裁：句

轻霜临菊月，细雨似梅天。
句·其二
作者：王野
朝代：宋
体裁：句

莫道春随风雨过，化工昨夜到桑麻。
寄赵章泉
作者：王野
朝代：宋
体裁：七言律诗

冷笑申公老汉班，不成一事又空还。与其零雨难苏物，孰若为云只在山。庭草静涵春意足，野瓢休挂树阴闲。多应粪土看荣贵，留得清风宇宙间。
寿千亿
作者：王野
朝代：宋

三十六洞天下奇，三十六峰名武夷。武夷山中溪九曲，曲曲泻出清涟漪。溪南溪北山对立，拔地插天几千尺。或如丹砂丹，或如碧玉碧。东望开楼台，南顾俨城壁。廪庾积其西，车盖列其北。磊磊落落不可名，怪怪奇奇神所刻。草木不移寒暑心，岩峦长带烟霞色。太玄姥，武夷君，幔亭虹桥凌紫云。曾孙宴罢桑海变，长琴短鼓空纷纷。魏公子，张真人，嗜酒一谪八百春。功成白日生羽翼，巅崖灵蜕犹如新。我欲冥搜极幽远，棹船朝去暮忘返。峰回嶂合忽复迷，安得飞梯宿云巘。鸾鹤去兮猿猱啼，恍空中兮闻金鸡。石啮足兮溅溅，风吹衣兮凄凄，洄洑萦折。谽谺崔嵬，石堂真馆豁然而中开。壑舟不坠栈不朽，至今药炉丹鼎髣髴千仞之层崖。目亦不能尽，心亦不能恻。桃源风景未复见，柯山日月难重得。鼓余枻兮潺湲，乘惊波兮下前滩。瞬息兮回首，失向来兮巑岏。呜呼，列仙高拱兮宅玄都，二圣继御兮恢炎图。措斯世于平乂，应皇家兮瑶符。臣守藩兮南国，臣倾心兮北极。山之高兮水之深，祝吾皇兮寿千亿。
杨柳
作者：王野
朝代：宋

雨重垂杨绿未乾，一渠流碧弄潺潺。暝鸦过尽东风恶，独倚衡门看远山。
沁园春（子寿母）
作者：王野
朝代：宋
体裁：词

月地云阶，碧山丹水，春满北园。正慈闱初度，酡颜绿发，黄堂称寿，画戟朱幡。戏彩斓斑，安舆游衍，未数当时莱与潘。今朝好，把一家和气，散在千门。潜藩。误玷君恩。人尚说、淳熙前状元。幸物情如旧，亲年未老，且开玉帐，共祝金樽。罗绮飘香，管弦度曲，晚岁欢娱谁与论。亭峰宴，似仙家大姥，尽见曾孙。
清明日游鹤林寺
作者：王野
朝代：宋

蒿目黄尘扰扰间，出门偶到鹤林山。仙花僧竹俱陈迹，白日青天祇自闲。竹院闲来春正迟，箨龙犹自有孙枝。野夫岂识寻芳意，为爱光风面面吹。
清明日游鹤林寺·其一
作者：王野
朝代：宋
体裁：七言绝句

蒿目黄尘扰扰间，出门偶到鹤林山。仙花僧竹俱陈迹，白日青天祇自闲。
清明日游鹤林寺·其二
作者：王野
朝代：宋
体裁：七言绝句

竹院闲来春正迟，箨龙犹自有孙枝。野夫岂识寻芳意，为爱光风面面吹。
登灵鹫兴圣寺
作者：王野
朝代：宋

山从西域来，寺自东南有。林泉既奇秀，岩穴更深黝。世僧奋空弮，经始不已久。俄然幻杰阁，丹碧照林薮。相辉灵隐前，更胜天竺后。理公坐崖屋，千岁骨已朽。坡翁昔曾游，遗句今在否。洞猿不待呼，清昼时一吼。
翠微亭
作者：王野
朝代：宋
体裁：七言律诗

虚亭北眺大江临，江外晴岚出寸岑。景与齐山俱绝唱，量如沧海且频斟。地高宇宙双眸豁，人老风霜两鬓侵。感慨石城勋业旧，侃居夏口峤居深。
西河
作者：王野
朝代：宋

天下事。問天怎忍如此。陵圖誰把獻君王，結愁未已。少豪氣概總成塵，空餘白骨黃葦。千古恨，吾老矣。東遊曾吊淮水。繡春臺上一回登，一回搵淚。醉歸撫劍倚西風，江濤猶壯人意。只今袖手野色裡。望長淮、猶二千里。縱有英心誰寄。近新來、又報胡塵起。絕域張騫歸來未。
西河
作者：王野
朝代：宋
体裁：词

天下事。问天怎忍如此。陵图谁把献君王，结愁未已。少豪气概总成尘，空馀白骨黄苇。千古恨，吾老矣。东游曾吊淮水。绣春台上一回登，一回揾泪。醉归抚剑倚西风，江涛犹壮人意。只今袖手野色里。望长淮、犹二千里。纵有英心谁寄。近新来、又报胡尘起。绝域张骞归来未。
西河·天下事
作者：王野
朝代：宋
体裁：词

天下事。
问天怎忍如此。
陵图谁把献君王，结愁未已。
少豪气概总成尘，空馀白骨黄苇。
千古恨，吾老矣。
东游曾吊淮水。
绣春台上一回登，一回搵泪。
醉归抚剑倚西风，江涛犹壮人意。
只今袖手野色里。
望长淮、犹二千里。
纵有英心谁寄。
近新来、又报胡尘起。
绝域张骞归来未。
赏心亭
作者：王野
朝代：宋
体裁：七言律诗

物华尽入锦囊收，留与江山做话头。桃叶数声风力晚，芦花万顷月波秋。非寻鹤相当年画，谁记坡仙旧日游。回首兴亡多少事，渔舟独不挂闲愁。
题凝神庵
作者：王野
朝代：宋

抛却林泉趣，卓庵临近村。两窗吞日月，一室养乾坤。菊露秋篱重，松风午枕喧。蒲团数胎息，不肯学傍门。
句
作者：王鈇
朝代：宋

誰言淹泊意，無酒爲澆胸。
句
作者：王鈇
朝代：宋

谁言淹泊意，无酒为浇胸。
墨梅
作者：王鈇
朝代：宋

前身姑射冰相似，今代潘妃玉不如。坐对真成在江国，淡烟微雨暗扶疏。可是伤春故癯瘦，未应无意作娉婷。不须更向岭头觅，只此松煤更典型。
墨梅
作者：王鈇
朝代：宋

可是伤春故癯瘦，未应无意作娉婷。
不须更向岭头觅，只此松煤画典型。
墨梅·其一
作者：王鈇
朝代：宋
体裁：七言绝句

前身姑射冰相似，今代潘妃玉不如。坐对真成在江国，淡烟微雨暗扶疏。
墨梅·其一
作者：王鈇
朝代：宋

前身姑射冰相似，今代潘妃玉不如。
坐對真成在江國，淡煙微雨暗扶疏。
墨梅·其二
作者：王鈇
朝代：宋
体裁：七言绝句

可是伤春故癯瘦，未应无意作娉婷。不须更向岭头觅，只此松煤更典型。
墨梅·其二
作者：王鈇
朝代：宋

可是傷春故癯瘦，未應無意作娉婷。
不須更向嶺頭覓，只此松煤更典型。
蝶
作者：王鈇
朝代：宋

粉翼琼须似剪裁，飞飞自远逐香来。花间得意情多恨，应笑王孙殢酒杯。
蝶
作者：王鈇
朝代：宋

粉翼琼须似剪裁，飞飞自远逐香来。
花间得意民情多恨，应笑王孙殢酒杯。
蝶
作者：王鈇
朝代：宋

粉翼琼鬚似剪裁，飞飞自远逐香来。
花间得意情多恨，应笑王孙殢酒杯。
蝶
作者：王鈇
朝代：宋

粉翼瓊鬚似剪裁，飛飛自遠逐香來。
花間得意情多恨，應笑王孫殢酒盃。
上巳日送韓簡伯
作者：王銍
朝代：宋

門戶荀陳士論僉，却隨王謝老江南。
一官傲世妨才命，萬事承家任苦甘。
漁艇我將還舊隠，僧窗誰與對清談。
落花風雨西陵渡，佳節可憐三月三。
上方
作者：王銍
朝代：宋

松間清月佛前燈，菴在孤峯更上層。
犬吠一聲秋意靜，敲門時有夜歸僧。
中秋山間觀月
作者：王銍
朝代：宋

月出雲開天宇閒，幽居真賞異塵寰。
冰輪孤掛夜千丈，玉露密零秋一山。
莫望鄉關起愁色，勝居沙漠慘離顔。
桂娥應恨無佳句，不識幽人到老閒。
中秋招葉子謙
作者：王銍
朝代：宋

堂上月已滿，樽中酒更空。
故人眇何許，出門惟清風。
不如一夕飲，所至皆能同。
悄然望玉杵，無聲桂影中。
九月二十七日與客遊龍山
作者：王銍
朝代：宋

野服芒鞋步步同，天寒酒薄客情濃。
身如萍水同千里，路入煙蘿更幾重。
滄海清江共今古，黄花紅葉雜秋冬。
暝雲自與千峯合，送我歸鞍寺寺鐘。
倚吟閣
作者：王銍
朝代：宋

賀家湖東剡溪曲，白塔幽林聲斷續。
雪中興盡酒船空，境高地勝何由俗。
誰結禪居在上方，山房屈曲隨山麓。
個中非動亦非靜，自有白雲簷下宿。
倚樓曲
作者：王銍
朝代：宋

天邊皎月凝清光，圓缺不如人意長。
夜來常娥和月落，清曉鏡裏看新粧。
此情同生復同死，君似欄桿要堪倚。
樓高風送管絃聲，腸斷五陵年少子。
僕在會稽泛舟至剡中是時雪遲梅子煙外萬枝夾岸幽香不斷蓋非人間世也友人廉宣仲在四明聞之作子猷訪戴圖見寄作長短句謝之仍書四絕句於圖後·其一
作者：王銍
朝代：宋

白玉花開碧玉彎，戴逵溪上謝公山。
若教當日逢斯景，肯道扁舟盡興還。
僕在會稽泛舟至剡中是時雪遲梅子煙外萬枝夾岸幽香不斷蓋非人間世也友人廉宣仲在四明聞之作子猷訪戴圖見寄作長短句謝之仍書四絕句於圖後·其三
作者：王銍
朝代：宋

山回水轉碧玲瓏，月在群山四合中。
香滿一船梅勝雪，休誇訪戴畫屏風。
僕在會稽泛舟至剡中是時雪遲梅子煙外萬枝夾岸幽香不斷蓋非人間世也友人廉宣仲在四明聞之作子猷訪戴圖見寄作長短句謝之仍書四絕句於圖後·其二
作者：王銍
朝代：宋

越溪梅接剡溪濱，得意還成一景春。
此日可憐高興盡，扁舟處處作東隣。
僕在會稽泛舟至剡中是時雪遲梅子煙外萬枝夾岸幽香不斷蓋非人間世也友人廉宣仲在四明聞之作子猷訪戴圖見寄作長短句謝之仍書四絕句於圖後·其四
作者：王銍
朝代：宋

梅英與雪一般色，不得北風香不知。
懶咏尤思招隠句，先生今有畫中詩。
元日雪
作者：王銍
朝代：宋

布和舊重王正月，佳祥元日初逢雪。
飄入椒觴氣更蘇，積滿玉蒲水已怯。
歲歷今纔第一行，三百六十完未缺。
故使重窺混沌時，太素山川始融結。
但聞南陌流懽聲，懶將西佛論初劫。
九門想得千官期，高聳岧嶢白銀闕。
事隠東林夜宿年，靜灑僧窗更幽絕。
草堂人去空舊賞，夢入江山半明滅。
祗今縱橫天上來，勢壓丘陵動溟渤。
映山更倚百尺樓，始見天工盛施設。
明日東風掃玉塵，輸與寒梅亂花發。
壯觀新年意氣張，天巧空奇吾語拙。
八月十四日送葉子謙自會稽遊江觀湖歸閩
作者：王銍
朝代：宋

傾蓋論交意已傾，斷絃重續喜君聽。
山川妙意藏千古，天地神機在六經。
朝夕事皆翻覆手，古人情寄短長亭。
濤江君往觀秋注，萬頃漲溟無淺行。
再和雪聲
作者：王銍
朝代：宋

天上威儀地豈知，六花寒路夜偏宜。
半空環佩朝元罷，滿地珠璣按舞時。
簌簌初隨風更急，蕭蕭却雜霰俱遲。
房公松竹分清俗，除却天聲總未奇。
別張自彊
作者：王銍
朝代：宋

燕子低飛入壞簷，柳條輕拂綠毿毿。
故園更在北山北，佳節可憐三月三。
萬古愁多憑濁酒，九原事往落清談。
都門別恨終難寫，滿眼風光思不堪。
別故人張孝先
作者：王銍
朝代：宋

平生嘗嘆少陵詩，豈謂殘年盡見之。
共脫兵戈身偶在，各懷鄉國語尤悲。
又尋芳草春風路，猶聽孤舟夜雨時。
避地海山周萬里，此行無處寄相思。
別高子勉兄弟
作者：王銍
朝代：宋

南北奔波歲月催，足間渾未洗塵埃。
休將舊事從頭說，且喜新年入手來。
千里遠同傳信雁，一枝同插未開梅。
濁醪有盡情無盡，醉入都門首重回。
剡坑探梅
作者：王銍
朝代：宋

嶺上寒梅自看栽，山斜一半似屏開。
春寒點點枝頭雨，爲有東流水過來。
剡溪久寓
作者：王銍
朝代：宋

山水戴逵色，尚餘清興中。
千巖落花雨，一徑卷松風。
酒茗延幽子，圖書伴老翁。
長生吾不羨，久悟去來同。
剡溪月下泛舟
作者：王銍
朝代：宋

歲殘清夜一溪澄，更愛千峯霽月升。
天地高低銀色界，山川表裏玉壺冰。
裘單擁火宜無倦，石響舟行恐不勝。
休數興來并興盡，茲遊今古亦何曾。
剡溪王秀才畫子猷訪戴圖
作者：王銍
朝代：宋

剡溪萬壑千巖景，人境誰能識心境。
君畫山陰雪後船，始悟前人發清興。
眼中百里舊山川，荒林雪月縈寒煙。
應緣興盡故無盡，賓主不見寧非禪。
當年戲留一轉語，不意丹青能再覩。
更畫人琴已兩忘，妙盡子猷真賞處。
十二月中旬書戴溪亭
作者：王銍
朝代：宋

天上東風轉斗星，天涯羈客尚飄萍。
道塗况復經殘歲，風雪那堪宿旅亭。
春到怯添雙鬢白，夜寒愁對一燈青。
殘年萬古凄凉恨，不計樽前一醉醒。
南巖悟禪老見于山中同烹玉糝羹
作者：王銍
朝代：宋

我家峯頭最高層，落葉蒼苔不可登。
清坐與師烹玉糝，千岩風雨夜深燈。
即事
作者：王銍
朝代：宋

住依溪口破殘村，身伴渡頭零落雲。
更向空山拾黄葉，姓名那有世人聞。
又二年經此再題
作者：王銍
朝代：宋

石壇流水共蒼苔，青竹林間一徑開。
可惜梨花飛已盡，前年游客始重來。
古意
作者：王銍
朝代：宋

有恨匆匆別，無期緩緩歸。
天涯作孤客，樓上對斜暉。
目斷路不斷，魂飛花更飛。
無多清滴淚，恐損別時衣。
古意
作者：王銍
朝代：宋

歌聲怨極珠難續，琴韻愁深水易分。
公子何須賦巫峽，夢中真復有朝雲。
古意
作者：王銍
朝代：宋

茅簷祕秀色，從古歎不遭。
遊子去未返，徒使寸心勞。
朝歎江海深，夜視星斗高。
歸期約春風，今已木葉凋。
一日兩回來，看取門前潮。
古漁父詞十二首·其一
作者：王銍
朝代：宋

漁父家風我所知，家風要與道相宜。
不懷貪餌吞鉤意，常似絲綸未下時。
古漁父詞十二首·其一〇
作者：王銍
朝代：宋

得即歡欣失即憂，死生輪轉暗相讐。
那知垂釣非真釣，只在絲綸不在鉤。
船子禪師意未平，萬波要喻境中情。
魚寒不食清池釣，何處歸舟有月明。
古漁父詞十二首·其一一
作者：王銍
朝代：宋

波清百尺見修鱗，水色天容自古新。
昨夜西江浴明月，冰輪玉兔絕纖塵。
古漁父詞十二首·其七
作者：王銍
朝代：宋

曾見三閭屈大夫，强將清濁較賢愚。
如今更覺前言拙，醒醉由來本不殊。
古漁父詞十二首·其三
作者：王銍
朝代：宋

萬里號風雪滿山，黄蘆晻靄水汪灣。
九衢朝馬愁泥滑，不識漁翁興未閒。
古漁父詞十二首·其九
作者：王銍
朝代：宋

禹門三級浪千重，變化飛騰豈有蹤。
寄語魚蝦休上釣，要看頭角是真龍。
古漁父詞十二首·其二
作者：王銍
朝代：宋

雨中漁艇一聲歌，夾岸青林照碧波。
躍馬更誰思往事，紅塵千丈奈人何。
古漁父詞十二首·其五
作者：王銍
朝代：宋

千古高人張志和，浮家泛宅老煙波。
不應別有神仙界，祇此滄江一釣蓑。
古漁父詞十二首·其八
作者：王銍
朝代：宋

風裊溪頭釣線多，戲魚無奈巧依荷。
直須飄浄浮萍草，盡放青天照碧波。
古漁父詞十二首·其六
作者：王銍
朝代：宋

虞舜遺風遠可尋，煙波一棹古猶今。
九疑蒼莽三湘濶，盡是雲山韶濩音。
古漁父詞十二首·其四
作者：王銍
朝代：宋

風波穩處釣舟閒，雲去諸山暝不還。
江面一峯何所似，青銅鏡裏綠雲鬟。
句·其一
作者：王銍
朝代：宋

雲氣與山爲態度，月華借水作精神。
句·其三
作者：王銍
朝代：宋

杜宇啼時花正開。
句·其二
作者：王銍
朝代：宋

古驛路邊煙雨暮，孤莊籬畔水雲寒。
句·其五
作者：王銍
朝代：宋

盡在疎枝冷蘂中。
句·其六
作者：王銍
朝代：宋

一枝清峭臨荒岸。
句·其四
作者：王銍
朝代：宋

慘慘風林叫竹雞，冥冥山路曉光微。
同賦梅花十二題·半開
作者：王銍
朝代：宋

一枝開破一年春，鬭蕊稠花總後塵。
却恨無媒憐獨夜，月偷清影向何人。
同賦梅花十二題·山館
作者：王銍
朝代：宋

窮塗遊子年華晚，折贈無人信手題。
留戀清香忍回首，五更立馬斷橋西。
同賦梅花十二題·月下
作者：王銍
朝代：宋

樽前舊厭繁多態，雪裏曾嫌淡少情。
何似天容開夜色，數枝寒玉轉輕盈。
同賦梅花十二題·欲謝
作者：王銍
朝代：宋

零落斜枝雪未乾，且垂薄暮護微寒。
大都榮悴人情別，我爲殘英特倚欄。
同賦梅花十二題·水邊
作者：王銍
朝代：宋

雪後溶溶嫩水通，滿枝煙雨暗春風。
試看照影橫斜處，渾似靚粧清鏡中。
同賦梅花十二題·江村
作者：王銍
朝代：宋

竹籬茅屋江郊路，未肯鬭粧塵市間。
小朵飄零水風晚，又隨殘月落關山。
同賦梅花十二題·清晨
作者：王銍
朝代：宋

曉色宜春露蕊鮮，玉人斜插鬭清妍。
新花更映新粧面，無限風光在鬢邊。
同賦梅花十二題·竹外
作者：王銍
朝代：宋

枝上淡煙籠白雪，此君高節助清真。
要知謝女姿容別，林下孤標迥出塵。
同賦梅花十二題·薄暮
作者：王銍
朝代：宋

寒欺雪勒未逢春，照影今宵借月魂。
可惜孤山吟已盡，後來幽絕幾黄昏。
同賦梅花十二題·雨中
作者：王銍
朝代：宋

水泛殘香不可尋，更堪煙雨鎖花心。
祇知賜浴恩波重，未識和戎怨淚深。
同賦梅花十二題·雪後
作者：王銍
朝代：宋

枝留晴雪色難分，似向殘粧試粉痕。
恨滿前村花落處，萬重煙靄遠連雲。
同賦梅花十二題·風前
作者：王銍
朝代：宋

清香自滿不因風，花氣迷人處處同。
祇與吹開又吹落，春愁已在笛聲中。
向伯恭薌林詩
作者：王銍
朝代：宋

楚人喻薌草，可佩復可食。
靈均楚同姓，放逐去其國。
皎皎忠良心，惕惕懼讒賊。
扁舟下滄浪，魂迷招不得。
至今芳洲上，寂寞少春色。
我公異於是，聲譽超八極。
挽公青霞裾，接武紫鸞翼。
直契慕湘纍，論心不論迹。
我是衆薌林，澡身而浴德。
同心等崇蘭，直節逾蒼柏。
登善味芝朮，去惡鋤枳棘。
荀令十里香，揚雄一區宅。
君臣相唯諾，品題來藻飾。
日光萬丈長，衆薌馥芳澤。
况了大因緣，功名皆戲劇。
手擎妙喜國，心湛水精域。
諸天衆薌雲，旃檀雜薝蔔。
登門三十年，歲晚仍作客。
誦公薌林詩，心境爲澄澈。
雖非歌商頌，聲亦出金石。
和明上人見贈·其一
作者：王銍
朝代：宋

西湖梅蕊暗香浮，錫杖凌空過沃洲。
後會重尋人更老，頹光不駐水爭流。
夕陽天際青山出，暝色煙中白鳥留。
此境只曾支遁賞，剡溪今始得湯休。
和明上人見贈·其二
作者：王銍
朝代：宋

六見月華虧又盈，却來松下笑相迎。
事銷臘雪渾非舊，人似寒梅獨有情。
香火舊緣生理足，煙霞新志著書成。
明朝又入千峯去，猶恐時人識姓名。
和江子我見送詩
作者：王銍
朝代：宋

放舟弄清泚，始覺南風清。
白雲認鄉樹，永念隨父兄。
一夢三十載，將老猶遠行。
聊將鄭衛耳，一聽新蟬鳴。
空懷煙霞想，下及飛鴻征。
多公久要誼，獻紵復班荆。
茅屋照野水，寒窗抱深明。
相期脫覊網，豈肯縛簪嬰。
此生纔一戲，萬物何營營。
我行別良友，執袂中心怦。
公來貽新詩，折柳何多情。
他時簪還盍，莫忘歲寒盟。
和趙德麟
作者：王銍
朝代：宋

故國春濃懶縱觀，强尋幽境步蹣跚。
風酣蕙草清香煖，煙濕杏花紅粉寒。
但覺時光自催換，可憐人事幾悲酸。
百年未必長于夢，虛作邯鄲枕上看。
墨君十詠·夜風
作者：王銍
朝代：宋

倚竹佳人生暮愁，那知情伴夜蟬幽。
一山風月龍吟罷，聲入江雲嫋嫋秋。
墨君十詠·弄雨
作者：王銍
朝代：宋

一段風煙筆下開，小枝带雨思縈迴。
障風一袖如相向，說與嫦娥淚落來。
墨君十詠·憶昔
作者：王銍
朝代：宋

匡廬古寺暗松藤，曾宿寒巖最上層。
火煖爐溫四山靜，前溪風雪後窗燈。
墨君十詠·欺雪
作者：王銍
朝代：宋

愛竹高風已自賢，興來更泛剡溪船。
枝間清響風驚雪，憶得東林夜宿年。
墨君十詠·舞月
作者：王銍
朝代：宋

江樓月下夜聞歌，不奈忠州刺史何。
輕嫋腰肢更清峭，柳枝何似竹枝多。
墨君十詠·藏巖
作者：王銍
朝代：宋

小年輕別廬山道，林下微吟夜更幽。
影落人行半巖月，五更風露一山秋。
墨君十詠·迸石
作者：王銍
朝代：宋

渭水侯多失舊封，平泉池館亂來空。
青青石上何人賞，孤映暮山風雪中。
墨君十詠·雪梢
作者：王銍
朝代：宋

第五橋邊一徑遥，滿林野竹立江郊。
鴛鴦浮破水涵影，翡翠壓斜風舞梢。
墨君十詠·霜節
作者：王銍
朝代：宋

春花秋月不同時，高節偏于墨色宜。
莫遣世間丹綠筆，等閒俗却歲寒枝。
墨君十詠·露葉
作者：王銍
朝代：宋

秀色娟娟自出塵，曉枝更带露華新。
清風一至如相語，從此開簾來故人。
夜坐
作者：王銍
朝代：宋

夜久燈花自吐紅，歲華已盡尚飄蓬。
身遊百越風波外，路入千山雨雪中。
失馬舊知無得喪，拂龜那更問窮通。
懶將今古從頭數，幾度邯鄲夢不同。
夜晴
作者：王銍
朝代：宋

雨脚初收天意晴，西風摇落夜寒清。
披衣自起開窗戶，落月一山高下明。
夢中賦秋望
作者：王銍
朝代：宋

閣小寒宜遠，林荒晚带風。
遥山秋色外，獨樹雨聲中。
念起三生異，心傷萬境同。
此邦非我里，隨意作流通。
妙庭觀用東坡韻·其一
作者：王銍
朝代：宋

侍宴瑶池更不歸，茂陵千古掛餘悲。
祇今山下傳遺姓，應守瓊田舊玉芝。
妙庭觀用東坡韻·其二
作者：王銍
朝代：宋

山房書篆自磨丹，溪月還來照碧潭。
鼎懼神姦暗持去，道人聊保一枝安。
妾薄命·其一
作者：王銍
朝代：宋

寒閨有靜女，十載念遠征。
命似絳綃薄，身同朝露輕。
存心合懽綺，待得機杼成。
從來君獨賞，詎可賣都城。
憑夢欲寄遠，舊路春草生。
獨夜理瑶琴，泪燭剪不明。
待誰相應節，要自不勝情。
會有不眠者，聽此斷腸聲。
妾薄命·其二
作者：王銍
朝代：宋

少年輕遠行，易發同爾汝。
紅顔望中老，離恨尚如許。
妾身異金石，更涉幾寒暑。
長天誰云廣，不見收墮雨。
愁來津頭望，信絕不得渡。
鄰婦念幽獨，艇子隔溪語。
落日下空江，脩煙淡晴渚。
流恨滿春風，西飛數歸羽。
姜山通闍黎真骨歸塔以詩送之
作者：王銍
朝代：宋

空門龍象道高升，坐使山川勝氣增。
天道不言成四運，人間無處證三乘。
雲深尚有遊山客，煙冷空餘禮塔僧。
一葦莫嗟成萬古，幻身來往本何曾。
定光院
作者：王銍
朝代：宋

兵戈幾載劇波翻，去住優游僧自閒。
已熟機緣到真際，久將生死斷人寰。
沙明寒水月窺澗，露濕曉煙秋在山。
一佛鏡中那是別，孤雲不離亂峰間。
宿華岳觀
作者：王銍
朝代：宋

凌空老樹雪垂葉，壓屋梨花雪照人。
深愧地仙教俗客，慇勤留看華山春。
寄九峰覺老時自因勝退居
作者：王銍
朝代：宋

京江別我正堅冰，拂袖歸來道更增。
又見嶺梅來驛使，懶將庭柏對談僧。
半廊冷月溪山霧，一炷幽香殿閣燈。
此亦世間愁絕處，嶺猿歲晚哭寒藤。
寄南巖悟禪師
作者：王銍
朝代：宋

雪後千峯玉刻成，瓊瑶寒照寺樓明。
遥知禪老開窗坐，指點煙村看晚晴。
寄和邢子屑孫肖之始春見寄·其一
作者：王銍
朝代：宋

東風初到亂山頭，無數殘梅雨未收。
何待傷春對晴景，暝雲橫盡古今愁。
寄和邢子屑孫肖之始春見寄·其三
作者：王銍
朝代：宋

山林老去萬緣休，只有情鍾舊輩流。
芳草無窮山四向，斷腸人在最高樓。
寄和邢子屑孫肖之始春見寄·其二
作者：王銍
朝代：宋

海山雪後海天寬，羣玉參差萬里寒。
岩谷無人共清夜，倚欄獨向月中看。
寄東山覺老
作者：王銍
朝代：宋

紅粧碧嶂舊登臨，來演真常契佛心。
漫道山林無獨往，那知笙磬有同音。
堂前明月四時好，山外白雲千古深。
此別松門無復見，漁樵爲伴老相侵。
寄陳彥山
作者：王銍
朝代：宋

送君憶昔入鼇山，愁折江梅踏雪還。
別後重添十年老，靜中猶借半生閒。
文章千古心空在，書史三冬手自刪。
歲晚山中有琪樹，傷心何日得同攀。
寄題真州扃岫寺
作者：王銍
朝代：宋

一峯秀色何高寒，更以木杪橫飛欄。
荆吳形勝妙天下，閒鎖雲錦光斕斑。
山從千古混沌始，江自萬里岷峨還。
江山無際真賞遠，人境未如心境寬。
乃知萬象自變滅，我與天地俱清閒。
時來登覽健意氣，興落煙靄空濛間。
宛如列岫在扃鐍，何待謝守窗中看。
仙壺日月悟世換，蟻穴富貴羈夢殘。
易中求象山有天，須彌納芥曾何難。
乾坤橐籥一氣內，鉅細兩不離區寰。
徑呼飛仙來取醉，笙簫彷彿鏘珮環。
已鞭鸞鳳到三境，何待虎豹號九關。
只今朱甍半落日，誰繫畫舸臨蒼灣。
何當脫身戎馬際，共契妙旨相追攀。
懷哉欲往波浪闊，回首江南江北山。
寒夜
作者：王銍
朝代：宋

淡月新霜似舊時，更憐秋與夜遲遲。
夢回一枕凄凉恨，帳外青燈不得知。
寒食
作者：王銍
朝代：宋

故國千峯外，孤舟一水濱。
天涯未歸客，江上欲殘春。
雁去銷魂久，花開墜淚頻。
東風吹晚雨，芳草路邊人。
將卜山居寄懷
作者：王銍
朝代：宋

山居香火伴殘經，幽絕全家在畫屏。
黄葉村藏一溪碧，白雲堆擁萬峯青。
安知遇酒分賢聖，但可與人同醉醒。
萬事休心惟白髮，更須結托老人星。
小立
作者：王銍
朝代：宋

茅屋藤蘿外，憑欄煙靄間。
亂蟬催暑去，急雨带秋還。
路入雙溪口，門當四面山。
詩成題未有，翰墨伴清閒。
山中夜聞風雨
作者：王銍
朝代：宋

空山清夜寒無寐，松檜摇聲風雨高。
行盡江湖忘巖壑，猶疑遶屋盡波濤。
山中早秋
作者：王銍
朝代：宋

蒼茫山口月西沈，瀟灑新秋院落深。
雨滴梧桐河漢淡，夢回猶記少年心。
山中梅花盛開戲作
作者：王銍
朝代：宋

化工難迴天地春，下遣第一天仙人。
前驅飛雪助幽絕，千里隔盡埃與塵。
何心百卉擅獨秀，寒入萬物無精神。
綽約肌膚瑩香玉，借與東皇立花國。
開破天地發生心，引出世問凡草木。
品流不數廣寒宮，爲嫌月姊長孀獨。
波上輕雲掌上身，有來比肩皆塵俗。
須知尤物到絕言，從昔華詞吟不足。
溪回路轉一枝斜，可惜天寒倚修竹。
窮塗遊子歲華晚，腸斷夜投山館宿。
古今幽怨不盡情，更入凄凉笛中曲。
荒山偶賦梅花詩，佇立花前香在衣。
傷心不忍別紅紫，付與曉風零亂飛。
山居追凉
作者：王銍
朝代：宋

松門東路有柴關，凉卧清宵夢亦閒。
更待海風來萬里，一天霜月滿空山。
山村
作者：王銍
朝代：宋

家依溪口破殘村，身伴渡頭零落雲。
更向空山拾黄葉，姓名那有世人聞。
巫山高
作者：王銍
朝代：宋

十二危峯隠寒霧，旁連三巴下三楚。
斷崖青黄聳天壁，秀色蒼茫接天路。
鼓瑟玉京嬉帝傍，下鎮九淵稱帝女。
冥心可見類相求，夢裏襄王契神遇。
鏘然玉佩似可期，倏爾霓旌去無所。
天風浩蕩吹太清，萬里憑虛送飛步。
行雲行雨終不來，歲月人間幾朝暮。
那知一戲疑萬古，至今不知高唐處。
仙兮神兮非與是，流傳只有蘭臺賦。
山藏虎兕爭怒號，峽束江水翻波濤。
舟楫寄命輕鴻毛，猶起羨慕成譏嘲。
行人所見日卑淺，仰首彌覺巫山高。
幽居
作者：王銍
朝代：宋

幽居寂無事，晨起伴僧禪。
曉澹巖前月，秋明水底天。
望鄉書斷雁，問路客回船。
阻絕平生友，清遊有夢傳。
徐師川典祀廬山延真觀用送駒父韻餞別四首·其一
作者：王銍
朝代：宋

徐穉前風在，何勞白首歸。
書來寄文錦，詩報守寒機。
駑驥難同力，鸞凰任自飛。
前村幽獨意，且放酒淋衣。
徐師川典祀廬山延真觀用送駒父韻餞別四首·其三
作者：王銍
朝代：宋

丁令飛昇去，千年始一歸。
琳宮況廬岳，煙闕替塵機。
洞口斜暉入，蒼崖素練飛。
水雲會作伴，愧我薜蘿衣。
徐師川典祀廬山延真觀用送駒父韻餞別四首·其二
作者：王銍
朝代：宋

都門兩河路，誰送李膺歸。
人望終調鼎，親慈早斷機。
漫虛崑閬集，不盡羽翰飛。
酒聖君家事，霜清怯減衣。
徐師川典祀廬山延真觀用送駒父韻餞別四首·其四
作者：王銍
朝代：宋

康阜如蓬島，欲尋風引歸。
煙藤猿嘯月，雲碓水鳴機。
剩結餐霞侶，深隨杖錫飛。
謝公行樂處，山翠撲人衣。
必明菴
作者：王銍
朝代：宋

佛心猶日出，何曾礙須彌。
散爲普光明，合作四威儀。
萬古止此日，羣目盡見之。
普現一切水，君自分澠淄。
高垂大圓鏡，君自存妍媸。
方寸無盡燈，何處存思惟。
高禪聞妙道，行作人天師。
維摩開丈室，菴成更求詩。
衆說列山岳，我以一理推。
萬方聲一槩，我初拙言詞。
至現莫如心，舉念周四維。
必明乃本明，盡掃棘與茨。
豈知都用晦，隠顯兩不知。
大千在毫髮，聖言不吾欺。
憶廬阜寄機上人
作者：王銍
朝代：宋

憶在東林學夜禪，月中清響聽風泉。
不須更作廬山夢，魚鳥相忘二十年。
折楊柳
作者：王銍
朝代：宋

手拗楊柳贈行人，情條恨葉江南春。
朦朧疎煙濕芳草，摇落微風生白蘋。
長亭短亭銷離魂，古情不盡今情新。
一聲驪歌幾聲哭，行人去後春江綠。
歌哭相雜江水頭，相看不發情何屬。
江河到海有窮日，輪蹄行路無已時。
路傍楊柳折已盡，東風再換明年枝。
早秋寄昔慧老且弔慈受老師之亡
作者：王銍
朝代：宋

昔日禪河早預流，老尋支許剡中遊。
一枝數粒同過夏，萬壑千巖相映秋。
眼看珠沈滄海底，心傷塔就亂峯頭。
不須月落龍天泣，萬古白雲無去留。
明師見和梅詩再用韻兼奉送還福唐
作者：王銍
朝代：宋

斲輪妙手聲名歇，誰信出門猶合轍。
後來世外有高禪，凜凜蘭摧并玉折。
久將生死付八還，不數圖書號三絕。
詩來乃與梅爭妍，獺髓補痕紅未滅。
那知一夜卷東風，開盡寒枝千點雪。
漢宮婕妤體自香，月裏飛仙長玉潔。
白頭對鏡憶年少，每到花開重離別。
愛花取醉惜夜闌，眷戀盈盈花上月。
人歸吹恨落關山，恨極欲吹羌管裂。
何况東溪漫草寒，學世猶嗤顔謝拙。
還驚詩律張吾軍，塵戰愧非求嚼鐵。
歸舟滿載萬珠璣，莫顯神龍藏貝闕。
明朝詩逐暮潮還，餘意憑師筆端說。
明覺寺折梅
作者：王銍
朝代：宋

遥山天際斂眉峯，清淺溪邊淡粉容。
薄暮寺橋人獨立，一燈明滅數聲鐘。